
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 197 

26 Μαρτίου 1993 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός τυπου και περιεχομένου κ.τ.λ. του ειδικού σή¬ 
ματος τελών κυκλοφορίας. 1 

Οργανισμός Λογαριασμού Υγείας των Μελών του Σώματος 
Ορκωτών Λογιστών και Κανονισμοί του Ειδικού Λογα¬ 
ριασμού Προνοίας Μελών και Λογαριασμού Επικουρι¬ 
κής Συνταξιοδοτήσεως Μελών και Διοικητικού Προσω¬ 


πικού του Σώματος Ορκωτών Λογιστών.. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1037601/3210/0014 (1) 


Καθορισμός τύπου και περιεχομένου κ.τ.λ. του ειδικού σήμα¬ 
τος τελών κυκλοφορίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 36 του ν. 2093/1992 (ΦΕΚ Α) 
181/25.11.1992), όπως ισχύουν. 

β) Τις διατάξεις του άρθρου 10 του ν. 2120/1993 (ΦΕΚ Α' 
24/4.1.1993). 

γ) Την απόφαση του Πρωθυπουργού και του Υπουργού Οι- 
κονομοκών ΑΠΥ 1847/1078399/1182/0001/7-8-1992 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

δ) Την ανάγκη καθορισμού του τύπου και του περιεχομένου 
του ειδικού σήματος τελών κυκλοφορίας των οχημάτων που 
αναγράφονται στις διατάξεις του άρθρου 36 του ν. 2093/ 
1992, όπως ισχύουν, των προσώπων που διαθέτουν αυτά και 
κάθε άλλης λεπτομέρειας για την εφαρμογή των διατάξεων 
αυτών, αποφασίζουμε: 

Άρθρο 1 

Τύπος και περιεχόμενο 

1 .ΥΛΗ ΚΑΤΑΣΚΕΥΗΣ-. Για την.κατασκευή των ειδικών ση¬ 
μάτων χρησιμοποιείται διαφανές μαλακό ΡνΟ-ΡΙΕΜ πάχους 
0,1 πίπί. Φέρει δε μαχαιρωτές εγκοπές ώστε τα σήματα που 
θα κατασκευασθούν να μην μπορεί να αποκολληθούν χωρίς 
να καταστραφούν. Στη μία όψη φέρει ειδική κόλλα η οποία 
20' μετά την επικόλληση δεν είναι δυνατό να αποκολληθεί 
ούτε με τη χρησιμοποίηση θερμότητας. Η αντοχή του σε θερ¬ 
μοκρασία πρέπει να είναι μέχρι 80° Ο για μέχρι 24 συνεχείς 


ώρες ή και με 125° 0 για μέχρι μία ώρα. Επίσης πρέπει να 
αντέχει σε ψύχος τουλάχιστον μέχρι -30° 0. 

Να μην αλλοιώνεται τουλάχιστον για 16 μήνες . 

Να έχει χρησιμοποιηθεί με επιτυχία για παρόμοιο σκοπό 
τουλάχιστον σε μία άλλη χώρα. 

2. ΚΑΤΗΓΟΡΙΕΣ ΣΗΜΑΤΩΝ: Τα σήματα διακρίνονται σε 
τέσσερις (4) κατηγορίες. 

Ειδικότερα: 

- Κατηγορία πρώτη: Περιλαμβάνει τα σήματα του πρώτου 
κλιμάκιου τελών κυκλοφορίας. 

- Κατηγορία δεύτερη: Περιλαμβάνει τα σήματα του δεύτε¬ 
ρου κλιμακίου τελών κυκλοφορίας. 

- Κατηγορία τρίτη: Περιλαμβάνει τα σήματα του τρίτου κλι¬ 
μακίου τελών κυκλοφορίας. 

- Κατηγορία τέταρτη: Περιλαμβάνει τα σήματα των απαλ- 
λασσομένων από τα τέλη κυκλοφορίας οχημάτων. Προορίζο¬ 
νται για τα αυτοκίνητα και τις μοτοσυκλέττες της παρ. 1 του 
άρθρου 36 του ν. 2093/1992 στα οποία δεν επιβάλλονται 
τέλη κυκλοφορίας . 

3. ΔΙΑΣΤΑΣΕΙΣ: Κάθε σήμα έχει διαστάσεις 6χ6 εκατοστά 
του μέτρου (0,06 X 0,06). 

4. ΠΕΡΙΕΧΟΜΕΝΟ: 

Τα σήματα όλων των κατηγοριών περιέχουν τις κατωτέρω 
ενδείξεις: 

α) Στο άνω αριστερό μέρος το έμβλημα του Κράτους και κυ¬ 
κλικά τις λέξεις «ΕΛΛΗΝΙΚΗ ΔΗΜΟΚΡΑΤΙΑ». Κάτω από αυτό 
τις λέξεις «ΕΙΔΙΚΟ ΣΗΜΑ ΤΕΛΩΝ ΚΥΚΛΟΦΟΡΙΑΣ» και το 
ποσό αυτού, κατά περίπτωση. 

Για τα σήματα της τέταρτης κατηγορίας που προορίζονται 
για τα απαλλασσόμενα από τα τέλη κυκλοφορίας οχήματα, 
αναγράφεται η λέξη «ΑΠΑΛΛΑΓΗ». 

β) Στο άνω δεξιό μέρος τις λέεις «ΥΠΟΥΡΓΕΙΟ ΟΙΚΟΝΟΜΙ¬ 
ΚΩΝ» και κάτω απο τις λέξεις αυτές τα δύο τελευταία ψηφία 
του έτους για το οποίο εκδίδονται τα σήματα, με μεγάλα ψη¬ 
φία. Κάτω από το έτος αναγράφεται ο αύξων αριθμός κατά 
κατηγορία σημάτων. Μπροστά από τον αριθμό αναγράφονται 
τα γράμματα Α,Β,Γ,Δ για την πρώτη, δεύτερη, τρίτη και τέ¬ 
ταρτη κατηγορία, αντίστοιχα. 

γ) Κάτω του πλαισίου που αναγράφεται ο αριθμός κατά κα¬ 
τηγορία σημάτων θα υπάρχει ειδικό ορθογώνιο πλαίσιο για την 
αναγραφή του αριθμού κυκλοφορίας του αυτοκινήτου οχήμα¬ 
τος κατά την χορήγησή του, με τη δυνατότητα στη συνέχεια 
επικαλύψεως τούτου από το ίδιο υλικό που περιγράφεται 
στην ανωτέρω .παρ. 1. 

5.ΧΡΩΜΑΤΙΣΜΟΣ: 

Ο βασικός χρωματισμός για όλες τις κατηγορίες των σημά¬ 
των είναι ίδιος. Διαφέρει, όμως, από έτος σε έτος. Για το έτος 
1993 είναι ανοικτό μπλέ. 

Το χρώμα των ψηφίων που καθορίζει το έτος διαφέρει κατά 


κατηγορία. 

Ειδικότερα: 

- Για την πρώτη κατηγορία κίτρινο 

- Για τη δεύτερη * πράσινο 

- Για την τρίτη « κόκκινο 

- Για την τέταρτη « λευκό. 


Οι λοιπές ενδείξεις για όλες τις κατηγορίες και για όλα τα 
έτη θα αποτυπώνονται με χρώμα μπλέ σκούρο. 

6. ΚΑΤΑΣΚΕΥΗ: 

Η κατασκευή των σημάτων μπορεί να γίνει εντός ή εκτός 
Ελλάδος χωρίς έλεγχο του εργοστασίου. 

Αρθρο 2 

Επικόλληση του ειδικού σήματος 

Το ειδικό σήμα επικολλάται στην εσωτερική όψη του προ¬ 
σθίου αλεξινέμου του οχήματος. 

Εξαιρετικά για τις μοτοσυκλέττες το σήμα επικολλάται σε 
εμφανές σημείο αυτών. 

Για τα τροχόσπιτα το σήμα επικολλάται στην εσωτερική 
όψη του προσθίου αλεξινέμου του αυτοκινήτου από το οποίο 
ρυμουλκείται. 

Αρθρο 3 

Χορήγηση του ειδικού σήματος - Κυρώσεις 

Το χορηγούμενο σήμα αφορά τέλη κυκλοφορίας ενός 
έτους. Με βάση το σήμα αυτό, το όχημα μπορεί να κυκλοφο¬ 
ρεί από την . 1η Δεκεμβρίου μέχρι την 31η Ιανουάριου του 
προηγούμενου και επόμενου αντίστοιχα έτους εκείνου για το 
οποίο εκδίδεται. Ειδικά για το έτος 1993 η προμήθεια του ει¬ 
δικού σήματος θα γίνει μέχρι το μήνα Ιούνιο 1993. 

Το ειδικό σήμα χορηγείται με την καταβολή του αντίστοιχου 
ποσού ονομαστικής αξίας αυτού, με την επιφύλαξη της επιβο¬ 
λής αυτοτελούς προστίμου λόγω εκπρόθεσμης προμήθειας 
αυτού. 

Ειδικά το ειδικό σήμα που προορίζεται για τα απαλλασσό¬ 
μενα οχήματα διατίθεται με την καταβολή ποσού δραχμών χι- 
λίων (1.000), που αποτελεί το κόστος παραγωγής και διάθε¬ 
σής του. 

Τυχόν απώλεια ή κλοπή του ειδικού σήματος δεν απαλλάσ¬ 
σει τον κάτοχο του οχήματος από την υποχρέωση προμήθειας 
νέου ειδικού σήματος με καταβολή του αντίστοιχου ποσού και 
του τυχόν προστίμου. 

Το ειδικό σήμα χορηγείται: 

- Από τις Δημόσιες Οικονομικές Υηηρεσίες ή 

- Από τα πρόσωπα στα οποία θα ανατεθεί από το Δημόσιο 
με ειδική σύμβαση η χορήγηση του σήματος αυτού. 

Ο ανάδοχος που θα αναλάβει την κατασκευή των σημάτων 
θα προτείνει με την προσφορά του, σύστημα διάθεσης των 
σημάτων που να εξασφαλίζει άνετη πρόσβαση των ενδιαφε¬ 
ρομένων για την εμπρόθεσμη λήψη αυτών και ενημέρωση του 
ΚΕΠΥΟ. 

Για τη χορήγηση του ειδικού σήματος απαιτείται η προσκό¬ 
μιση της άδειας κυκλοφορίας του οχήματος, προκειμένου δε 
περί οχημάτων απαλλασσομένων από τα τέλη κυκλοφορίας, 
και τα στοιχεία που αποδεικνύουν την απαλλαγή. 

Από 1-7-1993 τα ανωτέρω οχήματα δεν μπορούν να κυ¬ 
κλοφορούν εάν δεν έχουν επικολλημένο κατά τα οριζόμενα 
στο άρθρο 2 της απόφασης αυτής το αντίστοιχο ειδικό σήμα. 

Σε περίπτωση κυκλοφορίας χωρίς το ειδικό σήμα αφαιρού- 


νται οι πινακίδες και η άδεια κυκλοφορίας με πράξη της Αστυ¬ 
νομικής Αρχής. 

Οι πινακίδες και η άδεια κυκλοφορίας δεν επιστρέφονται 
εάν ο ενδιαφερόμενος δεν προσκομίσει το σήμα που αφορά 
το έτος κατά το οποίο έγινε η αφαίρεση. 

Για την εκπρόθεσμη προμήθεια του ειδικού σήματος των 
πάσης κατηγορίας οχημάτων επιβάλλεται αυτοτελές πρό¬ 
στιμο ίσο με το διπλάσιο του τέλους που αντιστοιχεί στον κυ¬ 
λίνδρισμά του κινητήρα του αυτοκινήτου. 

Αρθρο 4 

Η απόφασή μας 1 132411/7042/0014/28.12.1992 (ΦΕΚ 
Β’750/31.12.92) καταργείται. 

Αρθρο 5 

Κάλυψη δαπάνης 

Από τις διατάξεις της απόφασης αυτής προκαλείται δαπάνη 
σε βάρος του κρατικού προϋπολογισμού ύψους 400.000.000 
δραχμών περίπου για το έτος 1993, αναπροσαρμοζόμενη 
αναλόγως για καθένα από τα επόμενα έτη. 

Για την ανωτέρω δαπάνη έχει γραφεί πίστωση στον κρατικό 
προϋπολογισμό ύψους 400.000.000 δραχμών στον ειδικό 
φορέα 23-130 και με ΚΑΕ 1221. 

Αρθρο 6 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 15 Μαρτίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
--»- 

Αριθ. 1087/8 (2) 

Οργανισμός Λογαριασμού Υγείας των Μελών του Σώματος 
Ορκωτών Λογιστών και Κανονισμοί του Ειδικού Λογαρια¬ 
σμού Προνοίας Μελών και Λογαριασμού Επικουρικής Συ- 
νταξιοδοτήσεως Μελών και Διοικητικού Προσωπικού του 
Σώματος Ορκωτών Λογιστών. 

ΟΡΓΑΝΙΣΜΟΣ 

ΕΓΚΡΙΣΗ ΟΡΓΑΝΙΣΜΟΥ ΛΟΓΑΡΙΑΣΜΟΥ ΥΓΕΙΑΣ 
ΤΩΝ ΜΕΛΩΝ ΤΟΥ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ 

ΣΩΜΑ ΟΡΚΩΤΩΝ ΛΟΓΙΣΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Λογιστών 
με την υπ’ αριθ. 8 απόφασή του που έλαβε στη Συνεδρίασή 
του 1087 της 2ας Φεβρουάριου 1993 ενέκρινε ομόφωνα τα 
ακόλουθα: 

Ο «Οργανισμός Λογαριασμού Υγείας των Μελών του Σώ¬ 
ματος Ορκωτών Λογιστών», που εγκρίθηκε με την υπαριθ. 
957/21/3.8.1988 απόφαση του Εποπτικού Συμβουλίου του 
Σώματος Ορκωτών Λογιστών (Φ.Ε.Κ. 613/τ. Β’/ 24.8.1988) 
και τροποποιήθηκε με την υπαριθ. 1044/6/8.2.1991 από¬ 
φαση του Εποπτικού Συμβουλίου (Φ.Ε.Κ. 175/τ. Β’/ 
27.3.1991) αντικαθίσταται από την 1 η Ιουλίου 1992 ως κατω¬ 
τέρω: 

I. ΣΥΣΤΑΣΗ - ΣΚΟΠΟΣ 

Συνιστάται ανεξάρτητος «Λογαριασμός Υγείας», σκοπός 
του ο ποιου είναι η παροχή υγειονομικής περιθάλψεως στα 
Μέλη του Σ.Ο.Λ. και στις οικογένειές τους. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2513 


II. Δικαιούχοι των παροχών του Λογαριασμού είναι: 

Α) Με πλήρη κάλυψη, 

α) Τα υπηρετούντο Μέλη του Σ.Ο.Λ. 

β) Η ατομική οικογένεια των Μελών, δηλαδή ο ή η σύζυγος 
και τα τέκνα μέχρι της συμπληρώσεως του 20ού έτους ή και 
τα τέκνα που κρίνονται πλήρως ανίκανα για εργασία ανεξαρ¬ 
τήτως ηλικίας ή φοιτούν σε ανώτερες ή ανώτατες σχολές και 
μέχρι συμπληρώσεως του 26ου έτους της ηλικίας. 

γ) Οι άγαμες θυγατέρες των Μελών, άνω των 20 ετών και 
άγαμες αδελφές των Μελών, άνω των 50 ετών, εφόσον δεν 
είναι ασφαλισμένες σε άλλο φορέα και δεν έχουν ετήσιο ακα¬ 
θάριστο εισόδημα μεγαλύτερο των δρχ 200.000, με κατα¬ 
βολή επασφαλίστρου 1 %. 

δ) Η χήρα και τα τέκνα αποβιώααντος Μέλους του Σ.Ο.Λ. 
εφόσον ο θανών είχε συμπληρώσει κατά το χρόνο του θανά¬ 
του του 5/ετή τουλάχιστον υπηρεσία στο Σ.Ο.Λ. 

Η ανικανότητα προς εργασία των ενήλικων τέκνων διαπι¬ 
στώνεται με γνωμάτευση Υγειονομικής Επιτροπής, που απο- 
τελείται από τρία μέλη, τα οποία ορίζονται, με απόφαση του 
Εποπτικού Συμβουλίου, κάθε δύο έτη, μεταξύ των Καθηγη¬ 
τών, οποιοσδήποτε βαθμίδας, της Ιατρικής Σχολής του Πανε¬ 
πιστημίου Αθηνών ή των Ιατρών Διευθυντών Κλινικών Νοσο¬ 
κομείων Αθηνών Νομικών Προσώπων Δημοσίου Δικαίου. Σε 
περίπτωση που δεν είναι δυνατή η συγκρότηση της Επιτρο¬ 
πής από τα πρόσωπα αυτά, διορίζονται ιατροί, προτιμώμενων 
των ανηκόντων στο Ε.Σ.Υ. Με την ίδια απόφαση ορίζεται και η 
αμοιβή των Μελών της Επιτροπής. Η Επιτροπή έχει δικαίωμα 
να παραπέμψει τον εξεταζόμενο σε Νοσηλευτικό Ιδρυμα Νο¬ 
μικό Πρόσωπο Δημοσίου Δικαίου προς εξέταση. 

ε) Οι γονείς των Μελών, εφόσον δεν έχουν ετήσιο ακαθά¬ 
ριστο εισόδημα μεγαλύτερο των δρχ. 300.000 οι δύο γονείς 
μαζί, ή δρχ. 200.000 ο ένας από τους γονείς σε περίπτωση 
θανάτου του άλλου. 

Τα πιο πάνω χρηματικά ποσά της παρούσας περιπτώσεως 
και της περιπτώσεως γ, μπορεί να αυξομειώνονται με από¬ 
φαση Εποπτικού Συμβουλίου. 

Προς απόδειξη της μη υπερβάσεως των πιο πάνω ποσών 
υποβάλλεται κατά έτος από το Μέλος του Σ.Ο.Λ. υπεύθυνη 
δήλωση Ν.Δ. 1599/1986 και το σχετικό εκκαθαριστικό σημεί¬ 
ωμα ή βεβαίωση της Εφορίας. Η Επιτροπή Λογαριασμού 
Υγείας μπορεί να ζητήσει και οποιοδήποτε άλλο δικαιολογη- 
τικό. 

Στα μέλη της πατρικής οικογένειας δεν παρέχεται υγειονο¬ 
μική περίθαλψη εφόσον είναι άμεσα ασφαλισμένα σε άλλο 
ασφαλιστικό φορέα υγείας. Περιπτώσεις όμως που δεν καλύ¬ 
πτονται από τον άλλο αυτό φορέα, καλύπτονται από το «Λο¬ 
γαριασμό Υγείας», εφόσον αυτές καλύπτονται για τα μέλη 
του. 

Β) Με μερική κάλυψη (εξωνοσοκομειακή μόνο περί¬ 
θαλψη). 

Τα εξερχόμενα από την υπηρεσία λόγω συνταξιοδοτήσεως 
Μέλη του Σ.Ο.Λ. και τα μέλη της ατομικής τους οικογένειας. 
Επίσης τα μέλη της πατρικής τους οικογένειας, που δεν είναι 
άμεσα ασφαλισμένα σε άλλο ασφαλιστικό φορέα υγείας. 
Στους ανωτέρω παρέχεται μόνο εξωνοσοκομειακή περί¬ 
θαλψη και με τους όρους των πιο πάνω υπό στοιχείο Α εδάφ. 
β, γ και ε, αντίστοιχα, περιπτώσεων και εφόσον ζητηθεί από 
εξερχόμενα της υπηρεσίας μέλη η παρούσα ασφαλιστική κά¬ 
λυψη. 

III. ΠΟΡΟΙ 

Πόροι του Λογαριασμού είναι: 


α) Η εισφορά των σε ενεργό υπηρεσία ή σε σύνταξη ασφα¬ 
λισμένων Μελών που καθορίζεται σε ποσοστό 1% (ένα τα 
εκατό). 

β) Η συνεισφορά του Σ.Ο.Λ. που καθορίζεται σε ποσοστό 
3,5 % (τρία και μισό τα εκατό). 

γ) Το αναφερόμενο στην παράγραφο Α εδάφιο γ επασφά- 
λιστρο 1 % για ασφάλιση των αναφερομένων στην παράγραφο 
αυτή προσώπων. 

δ) Οι οποιεσδήποτε πρόσοδοι που αποκτά ο Λογαριασμός 
από τη διαχείριση της περιουσίας του, ως και οποιοδήποτε 
έσοδο από άλλη αι τία. 

Οι εισφορές των ασφαλισμένων συμπεριλαμβανομένου και 
του επασφάλιστρου καθώς και η συνεισφορά του Σ.Ο.Λ. υπο¬ 
λογίζονται: 

α) για τους εν ενεργεία επί των κάθε είδους τακτικών και 
πρόσθετων αποδοχών και των επιδομάτων των Μελών, προ¬ 
σαυξανόμενων, με τα ποσά της Αυτόματης Τιμαριθμικής Ανα¬ 
προσαρμογής (Α.Τ.Α.) με ανώτατο όριο τις αποδοχές της 
ανώτατης κλάσεως του Ι.Κ.Α. 

β) για τους συνταξιούχους επί της επικουρικής συντάξεως. 
Οι εισφορές των ασφαλισμένων παρακρατούνται από το 
Σ.Ο.Λ., στο Λογαριασμό το αργότερο μέχρι το τέλος του επό¬ 
μενου μήνα της παρακρατήσεως. 

IV. ΠΑΡΕΧΟΜΕΝΗ ΠΕΡΙΘΑΛΨΗ - ΤΙΜΟΚΑΤΑΛΟΓΟΣ 

1. Η παρεχόμενη περίθαλψη διακρίνεται σε εξωνοσοκο- 
μειακή και σε νοσοκομειακή. Ενδεικτικά αναφέρεται ότι περι¬ 
λαμβάνεται: 

Α. Στην εξωνοσοκομειακή περίθαλψη: 

α) Ιατρική περίθαλψη στην κατοικία του δικαιούχου ή σε ια¬ 
τρεία ή σε εξωτερικά ιατρεία νοσοκομείων, θεραπευτηρίων, 
κλινικών. Η ιατρική περίθαλψη παρέχεται από ιατρό κάθε ειδι¬ 
κότητας, αλλά και από νοσοκόμο (ενέσεις, εισπνοές) ή φυσιο¬ 
θεραπευτή (μαλάξεις, ασκήσεις κ.λ,π.): 
β) Φαρμακευτική περίθαλψη. 

γ) Εργαστηριακές εξετάσεις (μικροβιολογικές, ακτινολογι¬ 
κές, καρδιογραφήματα κ.λ.π.). 

δ) Οδοντιατρική περίθαλψη. Αποκλείονται οι ορθοδοντι¬ 
κές εργασίες και η αξία ευγενών μετάλλων. 

ε) Χορήγηση ειδών υγειονομικής χρήσεως (ματογυάλια, 
ζώνες, κηλεπίδεσμοι, περικνημίδες κ.λ.π.). 

στ) Παρακολούθηση σε ειδικούς σταθμούς και σχολεία για 
προβληματικά άτομα (απροσάρμοστα, σπαστικά κ.λ.π.). 
ζ) Επίδομα τοκετού, 
η) Βοήθημα νεογέννητου, 
θ) Εξοδα κηδείας, 
ι) Εξοδα μετακινήσεως ασθενών. 

Β. Στη νοσοκομειακή περίθαλψη: 

α) Νοσήλεια. 

β) Ειδικές αμοιβές (ιατρών για χειρουργικές επεμβάσεις, 
απο κλειστικών νοσοκόμων για νυκτερινή παρακολούθηση, 
φυσιοθεραπευτών για ειδική αγωγή κ.λ.π.). 

γ) Φαρμακευτική ή άλλου είδους υγειονομική αγωγή, 
δ) Παρακλινικές εξετάσεις. 

2. Η ανωτέρω εξωνοσοκομειακή και νοσοκομειακή περί¬ 
θαλψη υπό τους όρους και τις προϋποθέσεις που καθορίζο¬ 
νται στον «Κανονισμό λειτουργίας και Τιμοκαταλόγου Περι- 
θάλψεως Μελών του Σ.Ο.Λ.» μπορεί να παρέχονται και στο 
εξωτερικό για τον ασφαλισμένο και τα μέλη της α τομικής του 
οικογένειας. 

3. Τα ανώτατα όρια δαπάνης, που καλύπτει ο «Λογαρια¬ 
σμός Υγείας» καθώς και οι προϋποθέσεις και οι μέθοδοι ελέγ- 

χοϋ, που κρίνονται αναγκαίες, για τη διαπίστωση υπάρξεως 
της υγειονομικής ανάγκης και για την αναγνώριση των δαπα¬ 
νών, καθώς και λεπτομέρειες εφαρμογής του Οργανισμού 
αυτού ορίζονται από «Κανονισμό Λειτουργίας και Τιμοκατά¬ 
λογο Περιθάλψεως Λογαριασμού Υγείας των Μελών του 
Σ.Ο.Λ.» που εγκρίνεται από το Εποπτικό Συμβούλιο. 

Ο «Κανονισμός Λειτουργίας και Τιμοκατάλογος Περιθάλ- 
ψεως» τροποποιείται με απόφαση του Εποπτικού Συμβου¬ 
λίου μέτό από εισήγηση του Ε.Λ.Υ. 

Ο «Τιμοκατάλογος Περιθάλψεως» αναθεωρείται κατά τα 
κατωτέρω οριζόμενα, κατά το μήνα Δεκέμβριο κάθε χρόνου 
και ισχύει για το επόμενο έτος. 

Ειδικά για την πρώτη εφαρμογή του παρόντος, ο Τιμοκατά- 
λογος ισχύει μέχρι του τέλους του έτους της εγκρίσεως. 

4. Τα ανώτατα, κατά περίπτωση και ετησίως, όρια δαπάνης 
που καλύπτει ο «Λογαριασμός Υγείας» στα ασφαλισμένα 
άτομα της ατομικής και πατρικής οικογένειας ορίζονται στον 
«Κανονισμό Λειτουργίας και Τιμοκατάλογο Περιθάλψεως». 

V. ΔΙΑΧΕΙΡΙΣΗ ΛΟΓΑΡΙΑΣΜΟΥ ΥΓΕΙΑΣ 

Τη διαχείριση του «Λογαριασμού Υγείας» ασκεί, κατ’ εξου¬ 
σιοδότηση και για λογαριασμό του Εποπτικού Συμβουλίου του 
Σ.Ο.Λ., ειδική «Επιτροπή Λογαριασμού Υγείας» (Ε.Λ.Υ.). Η 
Επιτροπή αυτή αποτελείται από τρία (3), Μέλη, από τα οποία 
τα δύο με τους αναπληρωτές τους ορίζονται από το Εποπτικό 
Συμβούλιο μετά από πρόταση της Διοικούσας Επιτροπής και 
τρίτο επίσης με τον αναπληρωτή του εκλέγεται από συνέ¬ 
λευση όλων των Μελών του Σ.Ο.Λ. Τα Μέλη της Επιτροπής 
εκλέγουν ένα από αυτά ως πρόεδρο. Η θητεία των Μελών της 
Ε.Λ.Υ. είναι τριετής. 

Σε θέματα που δεν προβλέηονται από τον «Κανονισμό Λει¬ 
τουργίας και Τιμοκατάλογο Περιθάλψεως» απαιτείται από¬ 
φαση του Εποπτικού Συμβουλίου μετά από εισήγηση της 
Ε.Λ.Υ. 

1. Το Εποπτικό Συμβούλιο μετά από αιτιολογημένη πρό¬ 
ταση της Ε.Λ.Υ., μπορεί να δεχθεί ότι στην περίπτωση περι- 
θάλψεως κάποιου ασφαλισμένου, υπάρχουν ειδικές συνθή¬ 
κες, που δικαιολογούν την εξαίρεση της περιθάλψεως αυτής 
από τις δεσμεύσεις και τους περιορισμούς του παρόντος 
«Οργανισμού και του Κανονισμού Λειτουργίας και Τιμοκατα¬ 
λόγου Περιθάλψεως». 

2. Η Επιτροπή Λογαριασμού Υγείας οφείλει να παρακολου¬ 
θεί και να εφαρμόζει τους ειδικούς περιορισμούς ανώτατου 
ποσού δαπάνής που τάσσονται από τον Κανονισμό Λειτουρ¬ 
γίας και τον Τιμοκατάλογο Περιθάλψεως του Λογαριασμού 
Υγείας, σε κάθε είδος παρεχόμενης περιθάλψεως. 

Η Ε.Λ.Υ. μπορεί να χρησιμοποιεί, κατά την κρίση της, ειδι¬ 
κούς συμβούλους (ιατρό, φαρμακοποιό, μικροβιολόγο κ.λ.π.) 
συμβαλλόμενη μαζί τους μετά από έγκριση του Εποπτικού 
Συμβουλίου, με σύμβαση μισθώσεως έργου. 

Η Ε.Λ.Υ. υποβάλλει προς έγκριση στο Εποπτικό Συμβούλιο 
μέχρι τέλους Μαρτίου κάθε έτους Απολογισμό της διαχειρί- 
σεώς της για το προηγούμενο έτος. Η έγκριση ή μη του Απο¬ 
λογισμού γίνεται από το Εποπτικό Συμβούλιο μετά από 
έλεγχο από δύο Ορκωτούς Λογιστές τους οποί ους διορίζει το 
ίδιο Συμβούλιο, και οι οποίοι πρέπει να υποβάλουν σ’ αυτό τη 
σχετική Εκθεσή τους μέσα σε τρεις μήνες από το διορισμό 
τους. Κατά μήνα Σεπτέμβριο η Ε.Λ.Υ. υποβάλλει προϋπολογι¬ 
σμό Υγείας και εάν συντρέχει περίπτωση, προτάσεις για ανα¬ 
θεώρηση του «Τιμοκαταλόγου Περιθάλψεως» προς έγκριση 
από το Εποπτικό Συμβούλιο. 

Ο Τιμοκατάλογος Περιθάλψεως καθώς και οι τυχόν γενό- 
μενες αναθε ωρήσεις με τη μέριμνα της Ε.Λ.Υ., εκτυπώνεται 
και διανέμεται στους ασφαλισμένους. 


VI. ΤΡΟΠΟΣ ΠΛΗΡΩΜΗΣ ] 

Ο.ι δικαιούχοι υποβάλλουν τα σχετικά δικαιολογητικά πλη- , 
ρωμής συνημμένα σε ειδικό έντυπο (αίτηση), που συμπληρώ -1 
νεται από τους ίδιους στην Ε.Λ.Υ. 

Τα δικαιολογητικά ελέγχονται από τις διοικητικές υπηρε¬ 
σίες του Σ.Ο.Λ., που έχουν τεθεί στη διάθεση της Ε.Λ.Υ., 
υπολογίζονται τα ποσά που πρέπει να καταβληθούν και κατα- I 
θέτονται στους Τραπεζικούς λογαριασμούς των δικαιούχων | 
Μελών, αφού προηγούμενα εγκριθεί η καταβολή τους από ■ 
την Ε.Λ.Υ. 

Η έγκριση για συνολικό ποσό μικρότερο των 100.000 δρχ. I 
γίνεται από ένα Μέλος της Ε.Λ.Υ., ειδικά εξουσιοδοτημένο | 
από αυτήν και για μεγαλύτερο ποσό από την Ε.Λ.Υ. 

Οι πληρωμές του λογαριασμού παρακολουθούνται σε ειδι¬ 
κές κατά ασφαλισμένο Μέλος, μερίδες αναλυτικού καθολι¬ 
κού. 

Τα ασφαλισμένα Μέλη απευθύνονται για κάθε θέμα ερμη¬ 
νείας των διατάξεων του Κανονισμού, στην Ε.Λ.Υ. και σε δεύ¬ 
τερο βαθμό στο Επο πτικό Συμβούλιο του Σ.Ο.Λ. 

Η Ε.Λ.Υ. παίρνει όλα τα απαραίτητα μέτρα, ώστε να εξο¬ 
φλούνται στο συντομότερο δυνατό χρόνο οι απαιτήσεις των 
Μελών. 

VII. ΓΕΝΙΚΕΣ ΔΙΑΤΑΞΕΙΣ 

1) Η υποβολή ανακριβών δικαιολογητικών και κάθε παρά¬ 
βαση του Οργανισμού αυτού ή του Κανονισμού Λειτουργίας 
και Τιμοκαταλόγου Περιθάλψεως, καθώς και άλλη πράξη που 
μπορεί να παραπλανήσει την Ε.Λ.Υ., εφόσον χαρακτηρισθεί 
δόλια, συνιστά ανάρμοστη κοινωνική συμπερι φορά και τιμω¬ 
ρείται σύμφωνα με το άρθρο 2 περίπτ. 7 του «Πειθαρχικού 
Κανονισμού Μελών του Σ.Ο.Λ.». Σε περίπτωση δε υποτροπής 
τιμωρείται με διαγραφή από το Σ.Ο.Λ. σύμφωνα με το άρθρο 
16 του Ν.Δ. 3329/1955. 

Η Ε.Λ.Υ., εφόσον θεωρήσει αναγκαίο, καλεί οποιονδήποτε 
ασφαλισμένο, να δώσει, προφορικά ή γραπτά, διευκρινίσεις 
σχετικές με τις παροχές υγειονομικής περιθάλψεως. Το Επο¬ 
πτικό Συμβούλιο, κατόπιν σχετικής αναφοράς της Ε.Λ.Υ. ή και 
οίκοθεν, εάν συντρέχει περίπτωση παραβάσεως των περί 
υγειονομικής περιθάλψεως υποχρεώσεων, ασκεί την προσή¬ 
κουσα πειθαρχική δίωξη. 

2. Σε περίπτωση που για κάποιο λόγο θα παύσει οριστικά η 
λειτουργία του «Λογαριασμού» η περιουσία του θα διανέμεται 
στα Μέλη του Σ.Ο.Λ., ανάλογα με το χρόνο ασφάλισής τους, 
τις μέχρι τότε καταβλη θείσες εισφορές τους και τη διαχρο¬ 
νική αποδοτικότητα των εισφορών. 

3. Ο παρών Κανονισμός θα δημοσιευθεί στην Εφημερίδα 
της Κυβερνήσεως και η ισχύς του αρχίζει από την έγκριση του 
«Κανονισμού Λειτουργίας και Τιμοκαταλόγου Περιθάλ- 
ψεως». Μέχρι τότε ισχύει ο υφιστάμενος Κανονισμός Υγειο¬ 
νομικής Περιθάλψεως. 

Αθήνα, 2 Φεβρουάριου 1993 

Ο Πρόεδρος του Εποπτικού Συμβουλίου 
ΗΛΙΑΣ ΚΟΥΤΡΟΥΜΠΗΣ 

ΚΑΝΟΝΙΣΜΟΣ 

ΤΟΥ ΛΟΓΑΡΙΑΣΜΟΥ ΕΠΙΚΟΥΡΙΚΗΣ ΣΥΝΤΑΞΙΟΔΟΤΗΣΕΩΣ 
ΤΩΝ ΜΕΛΩΝ ΚΑΙ ΤΟΥ ΔΙΟΙΚΗΤΙΚΟΥ 

ΠΡΟΣΩΠΙΚΟΥ ΤΟΥ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ 

ΣΩΜΑ ΟΡΚΩΤΩΝ ΛΟΓΙΣΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Λογιστών με 

την υπ’ αριθ. 8 απόφάσή του που έλαβε στη Συνεδρίασή του 
1087 της 2ας Φεβρουάριου 1993 ενέκρινε ομόφωνα τα ακό¬ 
λουθα: 

Ο Κανονισμός λειτουργίας του «Λογαριασμού Επικουρικής 
Συνταξιοδοτήσεως των Μελών και του Διοικητικού Προσωπι¬ 
κού του Σώματος Ορκωτών Λογιστών» και οι διάφορες τροπο¬ 
ποιήσεις του, που έχουν δήμο- σιευτεί στα υπ’ αριθ. 59/ 
12.2.1982, 742/21.12.1983, 187/27.3.1984, 

824/19.11.1984, 436/15.7.1985, 243/27.4.1988, 313/ 
27.4.89, 834/1.11.89 και 175/27.3.91 φύλλα της Εφημερί- 
δος της Κυβερνήσεως (τεύχος Β') αντικαθίστανται από την 1 η 
Ιουλίου 1992 ως κατωτέρω: 

I. ΣΥΣΤΑΣΗ - ΔΙΑΡΚΕΙΑ 

Συνιστάται από την 1 η Ιουλίου 1976 Λογαριασμός Επικου¬ 
ρικής Συνταξιοδοτήσεως των Μελών και του Διοικητικού Προ¬ 
σωπικού του Σώματος Ορκωτών Λογιστών (Σ.Ο.Λ), ο οποίος, 
στη συνέχεια, θα αναφέρεται με μό νη τη λέξη «Λογαρια¬ 
σμός». Ο «Λογαριασμός» αποκτάει δική του περιουσία, σύμ¬ 
φωνα με τα όσα ορίζονται παρακάτω στο Κεφάλαιο IV. 

Επί της περιουσίας του αυτής το Σ.Ο.Λ. σε καμιά περί¬ 
πτωση δεν απο κτάει οποιοδήποτε δικαίωμα. Ο Λογαρια¬ 
σμός» έχει αόριστη χρονική διάρκεια. 

II. ΣΚΟΠΟΣ 

Σκοπός του πιο πάνω «Λογαριασμού» είναι η επικουρική 
συνταξιοδότηση των ασφαλισμένων προσώπων, όπως αυτά 
ορίζονται στο επόμενο Κεφάλαιο III, σε περίπτωση αποχωρή- 
σεώς τους από την ενεργό υπηρεσία του Σ.Ο.Λ., σύμφωνα με 
όσα ορίζονται παρακάτω, και, σε περίπτωση θανάτου τους, η 
συνταξιοδότηση των μελών της οικογένειάς τους. 

III. ΑΣΦΑΛΙΖΟΜΕΝΑ ΠΡΟΣΩΠΑ 

Στο «Λογαριασμό» ασφαλίζονται υποχρεωτικά: 

α) Ολα τα Μέλη του Σ.Ο.Λ. (Ορκωτοί Λογιστές, Βοηθοί Ορ¬ 
κωτοί Λογιστές και Δόκιμοι Ορκωτοί Λογιστές Α’ και Β’ τά- 
ξεως) που υπηρετούσαν την 1 η Ιουλίου 1976, καθώς και όσα 
διορίζονται στο Σ.Ο.Λ. μετά τη χρονολογία αυτή, και β) το 
Διοικητικό Προσωπικό που υπηρετούσε στο Σ.Ο.Λ.την 1 η Ιου¬ 
λίου 1976, καθώς και αυτό που προσλαμβάνεται μετά τη χρο¬ 
νολογία αυτή. 

IV. ΠΟΡΟΙ ΤΟΥ «ΛΟΓΑΡΙΑΣΜΟΥ» - ΔΙΑΧΕΙΡΙΣΗ ΤΗΣ ΠΕ¬ 
ΡΙΟΥΣΙΑΣ ΤΟΥ 

1. Οι πόροι του «Λογαριασμού» προέρχονται: 

α) Από τις εισφορές των ασφαλισμένων Μελών του Σ.Ο.Λ. 
(Ελεγκτικό Προσωπικό). 

β) Από τις εισφορές των ασφαλισμένων προσώπων του 
Διοικητικού Προσωπικού του Σ.Ο.Λ. και τις αντίστοιχες συνει¬ 
σφορές του Σ.Ο.Λ. 

γ) Από τις οποιοσδήποτε προσόδους, που θα αποκτάει ο 
«Λογαρια σμός» από τη διαχείριση της περιουσίας του, καθώς 
επίσης και από κά θε περιουσιακό στοιχείο που περιέρχεται 
στο «Λογαριασμό» από χαρι στική αιτία. 

Η διαχείριση της περιουσίας του «Λογαριασμού» γίνεται 
από το Εποπτικό Συμβούλιο του Σ.Ο.Λ., το οποίο μπορεί ν’ 
αναθέτει τη διενέρ γεια ορισμένων διαχειριστικών πράξεων 
στη Διοικούσα Επιτροπή του Σ.Ο.Λ. ή σε Επιτροπή που απο- 
τελείται από μέλη του Εποπτικού Συμβουλίου καί από Μέλη 
του Σ.Ο.Λ. 

Επίσης, το Εποπτικό Συμβούλιο του Σ.Ο.Λ. μπορεί ν’ανα- 
θέτει σε τριμελή «Οικονομική» Επιτροπή, που αποτελείται 
από Μέλη του Σ.Ο.Λ., άλλα, κατά την κρίση του καθήκοντα, 
για την καλύτερη λειτουργία του «Λογαριασμού». Της Επιτρο¬ 


πής αυτής προίσταται ο αρχαιότερος από τα μέλη της και χρέη 
Γραμματέα εκτελεΙ το νεώτερο μέλος της. Αυτές οι αναθέ¬ 
σεις διαχειριστικών πράξεων ή άλλων καθηκόντων, που μπο¬ 
ρούν να γίνουν από το Εποπτικό Συμβούλιο του Σ.Ο.Λ.,δεν 
χρειάζεται να δημοσιευθούν στην Εφημερίδα της Κυβερνή¬ 
σεως. 

Τόσο οι εισφορές των ασφαλισμένων Μελών του Σ.Ο.Λ., 
όσο και οι εισφορές καθώς και οι συνεισφορές του Σ.Ο.Λ. για 
τα πρόσωπα του Διοικητικού Προσωπικού του Σ.Ο.Λ., είναι 
υποχρεωτικές γι’ αυτούς και το Σ.Ο.Λ. 

Σε περιπτώσεις χορηγήσεως σε ασφαλισμένο άδειας χωρίς 
αποδοχές καθώς και αναστολής της ιδιότητας του μέλους του 
Σ.Ο.Λ., εξακολουθεί η ασφάλισή του στο «Λογαριασμό» και 
για το χρονικό διάστημα της άδειας αυτής ή της αναστολής 
της ιδιότητας του μέλους του Σ.Ο.Λ.,ο α σφαλισμένος, όμως, 
είναι υποχρεωμένος να καταβάλλει στο «Λογαριασμό» εξολο- 
κλήρου την εισφορά του και, προκειμένου για πρόσωπο του 
Διοικη τικού Προσωπικού, και την αντίστοιχη συνεισφορά του 
Σ.Ο.Λ., όπως αυτές (εισφορές και συνεισφορά του Σ.Ο.Λ.) 
ορίζονται στην επόμενη παράγραφο 2. 

2. Οι εισφορές των ασφαλισμένων στο «Λογαριασμό», υπο¬ 
λογίζονται στις «ασφαλιστικές μηνιαίες αποδοχές» που κατα¬ 
βάλλονται, κάθε φορά, σ’αυτούς από το Σ.Ο.Λ. για κάθε μήνα, 
καθώς και για Δώρα Εορτών (Πάσχα και Χριστουγέννων) και 
για επίδομα άδειας και ορίζονται: α) για τα Μέλη του Σ.Ο.λ. σε 
9,5% (εννέα και μισό τα εκατό), από το οποίο (9,5%), ποσο¬ 
στό 4% επί των «ασφαλιστικών μηνιαίων αποδοχών» κρατείται 
από τις «ασφαλιστικές μηνιαίες αποδοχές» των Μελών και το 
υπόλοιπο 5,5% αντλείται από τον κοινό λογαριασμό των Με¬ 
λών του Σ.Ο.Λ. και β) για το Διοικητικό Προσωπικό, σε 4,75% 
(τέσσερα και εβδομήντα πέντε τα εκατό). 

Οι συνεισφορές του Σ.Ο.Λ. υπολογίζονται στις «ασφαλιστι¬ 
κές μηνιαίες αποδοχές» του Διοικητικού Προσωπικού, που 
καταβάλλονται, κάθε φορά, σ’ αυτούς από το Σ.Ο.Λ., για κάθε 
μήνα, καθώς και για Δώρα Εορτών (Πάσχα και Χριστουγέννων) 
και για επίδομα άδειας και ορίζονται σε 4,75% (τέσσερα και 
εβδομήντα πέντε τα εκατό). ' Γ. ,. 

3. Από την 1η Ιουλίου 1992 και μετέπειτα, οι «ασφαλιστι¬ 
κές μηνιαίες αποδοχές»: 

α) Των Μελών του Σ.Ο.Λ. αποτελούνται από το άθροισμα: 
αα) του βασικού μηνιαίου μισθού, αβ) του επιδόματος χρόνου 
υπηρεσίας και αγ) του επιδόματος συζύγου, με ανώτατο όριο 
τις αποδοχές της εκάστοτε ανώτατης ασφαλιστικής κλάσης 
του Ι.Κ.Α., προσαυξημένης κατά 10% (δέκα τα εκατό). 

β) Του Διοικητικού Προσωπικού του Σ.Ο.Λ. αποτελούνται 
από το άθροισμα: βα) του βασικού μηνιαίου μισθού, ββ) του 
επιδόματος χρόνου υπηρεσίας, βγ) του επιδόματος συζύγου 
και βδ) του συνόλου των ποσών της Αυτόματης Τιμαριθμικής 
Αναπροσαρμογής (Α.Τ.Α.) τα οποία έχουν χορηγηθεί, στις 
αποδοχές αυτών των ασφαλισμένων στο «Λογαριασμό»,από 
την 1η Μαίου 1984 μέχρι και την 31η Δεκεμβρίου 1990, κα¬ 
θώς και των μισθολογικών αυξήσεων, που έχουν χορηγηθεί 
από την 1 η Ιανουάριου 1991 και που θα χορηγηθούν μελλο¬ 
ντικά, με ανώτατο όριο τις αποδοχές της εκάστοτε ανώτατης 
ασφαλιστικής κλάσης του Ι.Κ.Α., προσαυξημένης κατά 10% 
(δέκα τα εκατό). 

4. Για όσους από τους ασφαλισμένους ή τους άμεσα συ¬ 
νταξιούχους του «Λογαριασμού» θα αναγνωριστεί, σύμφωνα 
με τα όσα σχετικώς ορίζονται στο παρακάτω Κεφάλαιο VII 
«ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ», (παράγραφος 2 
περιπτώσεις β, γ και δ), πλασματικός χρόνος ασφαλίσεώς 
τους στο «Λογαριασμό», η εισφορά τους, γι’αυτόν τον πλα¬ 
σματικό χρόνο ασφαλίσεώς τους, ορίζεται: α) για όσους υπη¬ 
ρετούν στο Σ.Ο.Λ. την 31 η Δεκεμβρίου 1992 σε 4% (τέσσερα 
τα εκατό) στις «ασφαλιστικές μηνιαίες αποδοχές» του πρώ- 

του μήνα της προσλήψεώς τους στο Σ.Ο.Λ., β) για όσους θα 
προσληφθούν από την 1 η Ιανουάριου 1993 και μετέπειτα, σε 
9% (εννέα τα εκατό) στις «ασφαλιστικές μηνιαίες αποδοχές» 
του πρώτου μήνα της προσλήψεώς τους στο Σ.Ο.Λ. 

Για καθένα έτος, που θα αναγνωριστεί ως πλασματικός 
χρόνος ασφαλίσεως στο «Λογαριασμό», η πιο πάνω εισφορά, 
που οφείλεται στο «Λογαριασμό», υπολογίζεται σε 14 (δεκα¬ 
τέσσερις), ίσες με τις ανωτέρω, «ασφαλιστικές μηνιαίες απο¬ 
δοχές» (12 για τους μήνες του έτους πλέον 2 για Δώρα Εορ¬ 
τών και επίδομα άδειας). 

Η ανωτέρω εισφορά (4% ή 9%)είναι άτοκη αν καταβληθεί 
στο «Λογαριασμό» από τον ασφαλισμένο, εξολοκλήρου, το 
αργότερο μέσα στους 4 (τέσσερις) πρώτους μήνες από την 
πρόσληψή του στο Σ.Ο.Λ. 

Αν, ύστερα από σχετική έγγραφη αίτηση προς το Εποπτικό 
Σϋμβούλιο του Σ.Ο.Λ., η ανωτέρω εισφορά καταβληθεί μετά 
την παρέλευση της πιο πάνω οριζόμενης προθεσμίας, τότε 
ισχύουν τα ακόλουθα: 

α) Σε περίπτωση καταβολής εξολοκλήρου της ανωτέρω ει¬ 
σφοράς, αυτή προσαυξάνεται με τόκο, υπέρ του «Λογαρια¬ 
σμού», βάσει ετήσιου επιτοκίου: 

Για όσους υπηρετούσαν στο Σ.Ο.Λ. την 31 η Δεκεμβρίου 
1992,12% (δώδεκα τα εκατό), για τις περιπτώσεις που η σχε¬ 
τική αίτηση έχει υποβληθεί μέχρι την 31 η Μαρτίου 1992 και 
18% (δεκαοκτώ τα εκατό) για τις περιπτώσεις που η σχετική 
αίτηση θα υποβληθεί μετά τη χρονολογία αυτή (31.3.1992). 
Ο τόκος αυτός υπολογίζεται για τα εξής χρονικά διαστήματα 
και κεφαλαιοποιείται κάθε έτος. 

αα) Γ ια όσους υπηρετούσαν στο Σ.Ο.Λ. την 31 η Δεκεμ¬ 
βρίου 1992, από τον τρίτο μήνα της προσλήψεώς τους στο 
Σ.Ο.Λ. μέχρι τη χρονολογία εγκρίσεως, από το Εποπτικό Συμ¬ 
βούλιο του Σ.Ο.Λ., της αιτούμενης εξαγοράς. 

αβ) Γ ια όσους θα προσληφθούν στο Σ.Ο.Λ. από την 1 η Ια¬ 
νουάριου 1993 και μετέπειτα, από το μήνα της προσλήψεώς 
τους, μέχρι τη χρονολογία εγκρίσεως, από το Εποπτικό Συμ¬ 
βούλιο του Σ.Ο.Λ., της αιτούμενης εξαγοράς. 

β) Σε περίπτωση καταβολής των ανωτέρω εισφορών και τό¬ 
κων όχι εξο λοκλήρου αλλά με μηνιαίες δόσεις ισχύουν τα 
ακόλουθα: 

βα) Οι μηνιαίες αυτές δόσεις είναι συνεχείς και ισόποσες, 
ββ) Ο αριθμός των μηνιαίων δόσεων καθορίζονται από τον 
αϊτούντα, στη σχετική προς το Εποπτικό Συμβούλιο του 
Σ.Ο.Λ. αίτησή του, με την απαραίτητη, όμως, προϋπόθεση ότι 
ο αριθμός αυτός δεν μπορεί να είναι μεγαλύτερος από το μισό 
του αριθμού των μηνών που ζητείται να ανα γνωριστεί ως πλα¬ 
σματικός χρόνος ασφαλίσεως στο «Λογαριασμό». 

βγ) Οι δόσεις αυτές είναι έντοκες, με βάση τα ίδια πιο πάνω 
(α) ετήσια επιτόκια, και ο τόκος που προκύπτει κατανέμεται 
ισόποσα σε όλες τις μηνιαίες δόσεις. 

βδ) Το ποσό της μηνιαίας δόσεως, που προκύπτει σύμ¬ 
φωνα με τα ανωτέρω (εισφοράς και τόκων), παρακρατείται 
κάθε μήνα, από το Λογιστήριο του Σ.Ο.Λ., κατά την καταβολή, 
στον οικείο ασφαλισμένο, των αποδοχών του ή κατά την κα¬ 
ταβολή της συντάξεως στα συνταξιοδοτούμενα από το «Λο¬ 
γαριασμό» οικεία πρόσωπα, αναλόγως. 

5. Γ ια όσους από τους ασφαλισμένους ή τους άμεσα συ¬ 
νταξιούχους του «Λογαριασμού» θα αναγνωριστεί, σύμφωνα 
με τα όσα σχετικώς ορίζονται στο παρακάτω Κεφάλαιο VII 
«ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ», ως πλασματικός 
χρόνος ασφαλίσεώς τους στο «Λογαριασμό», χρονικό διά¬ 
στημα της στρατιωτικής υπηρεσίας τους ή της αναγνωρισμέ¬ 
νης, σύμφωνα με την ισχύουσα νομοθεσία, συμμετοχής τους 
στην Εθνική Αντίσταση, η εισφορά τους γι’ αυτόν τον πλασμα¬ 
τικό χρόνο ασφαλίσεώς τους ορίζεται: 

-Για όσους υπηρετούσαν στο Σ.Ο.Λ. την 1η Ιανουάριου 


1989, σε 4% (τέσσερα τα εκατό), στις «ασφαλιστικές μη¬ 
νιαίες αποδοχές» τους του Ιανουάριου 1989. 

-Για όσους προσλήφθηκαν στο Σ.Ο.Λ. μετά την 1 η Ιανουά¬ 
ριου 1989, σε 4% (τέσσερα τα εκατό),στις «ασφαλιστικές μη¬ 
νιαίες αποδοχές» τους του πρώτου μήνα προσλήψεώς τους 
στο Σ.Ο.Λ. 

-Για όσους θα προσληφθούν στο Σ.Ο.Λ. μετά την 1η Ια¬ 
νουάριου 1993, σε 9% (εννέα τα εκατό), στις «ασφαλιστικές 
μηνιαίες αποδοχές» τους του πρώτου μήνα προσλήψεώς τους 
στο Σ.Ο.Λ. 

-Για όσους την 1η Ιανουάριου 1989 ήταν άμεσα συντα¬ 
ξιούχοι του «Λογαριασμού», σε 4% (τέσσερα τα εκατό), στις 
αντίστοιχες «ασφαλιστικές μηνιαίες αποδοχές» βάσει των 
οποίων υπολογίστηκε η σύνταξή τους του Ιανουάριου 1989. 

-Για όσους την 1η Ιανουάριου 1989 ήταν έμμεσα συντα¬ 
ξιούχοι του «Λογαριασμού» (λόγω θανάτου του συγγενούς 
τους ασφαλισμένου ή άμεσα συνταξιούχου του «Λογαρια¬ 
σμού»), σε 4% (τέσσερα τα εκατό), στις αντίστοιχες «ασφαλι¬ 
στικές μηνιαίες αποδοχές» του οικείου ασφαλισμένου ή 
άμεσα συνταξιούχου που έχει αποβιώσει, βάσει των οποίων 
υπολογίστηκε η σύνταξή του του Ιανουάριου 1989. 

Για καθένα έτος που θα αναγνωριστεί ως πλασματικός 
χρόνος ασφαλίσεως στο «Λογαριασμό», η εισφορά που οφεί¬ 
λεται στο «Λογαριασμό» υπολογίζεται σε 14 (δεκατέσσερις), 
ίσες με τις ανωτέρω «ασφαλιστικές μηνιαίες αποδοχές» (12 
για τους μήνες του έτους πλέον 2 για Δώρα Εορτών και επί¬ 
δομα άδειας). Η πιο πάνω εισφορά (4% ή 9%) προσαυξάνεται 
με τόκο υπέρ του «Λογαριασμού»: 

α) Σε περίπτωση καταβολής, εξολοκλήρου, βάσει ετήσιου 
επιτοκίου 12% (δώδεκα τα εκατό). Ο τόκος αυτός υπολογίζε¬ 
ται για τα εξής χρονικά διαστήματα και κεφαλαιοποιείται κάθε 
έτος: 

αα) Για όσους υπηρετούσαν στο Σ.Ο.Λ. ή ήταν συνταξιού¬ 
χοι του «Λογαριασμού» κατά την 1 η ΜαΤου 1989, από τον τέ¬ 
ταρτο μήνα αυτής της η μερομηνίας (1.5.1989) μέχρι τη χρο¬ 
νολογία εγκρίσεως, από το Εποπτικό Συμβούλιο του Σ.Ο.Λ., 
της αιτούμενης εξαγοράς. 

αβ)*Για όσους προσλήφθηκαν στο Σ.Ο.Λ. μετά την 1η 
Μαίου 1989 και μέχρι την 31.12.1992, από τον τέταρτο μήνα 
της προσλήψεώς τους στο Σ.Ο.Λ., μέχρι τη χρονολογία εγκρί- 
σεως, από το Εποπτικό Συμβούλιο του Σ.Ο.Λ.,της αιτούμενης 
εξαγοράς. 

β) Σε περίπτωση καταβολής των παραπάνω εισφορών και 
τόκων όχι εξολοκλήρου αλλά με μηνιαίες δόσεις ισχύουν, ανα¬ 
λόγως, τα όσα αναφέρονται στην προηγούμενη παράγραφο 4 
(περίπτωση β), με τη διαφορά ότι ο τόκος υπολογίζεται πά¬ 
ντοτε με ετήσιο επιτόκιο 12% (δώδεκα τα εκατό). 

Γ ια όσους θα προσληφθούν στο Σ.Ο.Λ. μετά την 1 η Ια¬ 
νουάριου 1993 η ανωτέρω εισφορά ορίζεται σε 9% (εννέα τα 
εκατό) και είναι άτοκη εφόσον καταβληθεί, εξολοκλήρου, στο 
«Λογαριασμό», εντός τεσσάρων μηνών από την πρόσληψή 
τους στο Σ.Ο.Λ. Σε περίπτωση καταβολής των παραπάνω ει¬ 
σφορών και τόκων όχι εξολοκλήρου αλλά με μηνιαίες δόσεις 
ισχύουν, αναλόγως, τα όσα αναφέρονται στην προηγούμενη 
παράγραφο 4 (περίπτωση β), με τη διαφορά ότι ο τόκος υπο¬ 
λογίζεται πάντοτε με ετήσιο επιτόκιο 18% (δεκαοκτώ τα 
εκατό). 

6. Η αίτηση προς το Εποπτικό Συμβούλιο του Σ.Ο.Λ., η 
οποία αναφέρεται στις προηγούμενες υπαριθ. 4 και 5 παρα¬ 
γράφους, υποβάλλεται, μέσα στις προθεσμίες που ορίζονται 
στο κατωτέρω Κεφάλαιο VII «ΣΥΝΤΑΞΙΜΟΣ ΧΡΟΝΟΣ ΑΣΦΑ- 
ΛΙΣΕΩΣ», είτε από τον ασφαλισμένο είτε από τον άμεσα συ¬ 
νταξιούχο του «Λογαριασμού» είτε, σε περίπτωση θανάτου 
του ασφαλισμένου ή του άμεσα συνταξιούχου, από τα μέλη 
της οικογένειάς του που δικαιούνται να παίρνουν - ή που 

παίρνουν - σύνταξη από το «Λογαριασμό». 

7.α) Η εισφορά των ασφαλισμένων στο «Λογαριασμό», που 
ορίζεται α πό την ανωτέρω παράγραφο 2, παρακρατείται από 
το Λογιστήριο του Σ.Ο.Λ. κατά την καταβολή, στους ασφαλι¬ 
σμένους, των μηνιαίων αποδοχών τους και των αποδοχών 
τους για Δώρα Εορτών και επίδομα άδειας. Αυτή η εισφορά 
των ασφαλισμένων, μαζί με την οριζόμενη στην ίδια παρά¬ 
γραφο 2 αντίστοιχη συνεισφορά του Σ.Ο.Λ., αποδίδονται στο 
«Λογαριασμό» το αργότερο ως το τέλος του επόμενου μήνα 
τον οποίο αφορούν ή του ε πόμενου μήνα μέσα στον οποίο 
καταβλήθηκαν τα Δώρα Εορτών και το επίδομα άδειας. 

β) Τα παρακρατούμενα από το Λογιστήριο του Σ.Ο.Λ., σύμ¬ 
φωνα με τις προηγούμενες παραγράφους 4 (περίπτωση βδ) 
και 5 (περίπτωση β) ποσά εισφορών και τόκων τους, για ανα¬ 
γνωρισμένο πλασματικό χρόνο ασφαλί σεως στο «Λογαρια¬ 
σμό», καθώς και οποιοδήποτε ποσό εισφορών και τόκων τους 
που το Λογιστήριο του Σ.Ο.Λ. εισπράττει για το «Λογαρια¬ 
σμό», αποδίδονται σ’ αυτόν το αργότερο ως το τέλος του μήνα 
κατά τον οποίο αυτά τα ποσά παρακρατήθηκαν ή εισπράχθη- 
καν από το Λογιστήριο του Σ.Ο.Λ. 

γ) Τα ποσά εισφορών και τόκων τους, που παρακρατήθη¬ 
καν ή εισπρά χθηκαν από το Λογιστήριο του Σ.Ο.Λ., και οι 
αντίστοιχες συνεισφορές του Σ.Ο.Λ. που δεν αποδόθηκαν 
στο «Λογαριασμό» μέσα στην πιο πάνω (α και β) οριζόμενη 
προθεσμία, θεωρούνται ότι βρίσκονται σε καθυστέρηση και 
προσαυξάνονται, υπέρ του «Λογαριασμού», με 2% (δύο τα 
εκατό) για καθένα μήνα καθυστερήσεως. Αν η απόδοση στο 
«Λογαριασμό» γίνει με καθυστέρηση στην οποία περιλαμβά¬ 
νονται και ημέρες ενός μήνα, τότε, για τον υπολογισμό της 
προηγούμενης προσαυξήσεως, θεωρείται ότι η απόδοση 
έγινε στο τέλος αυτού του μήνα. 

Οι προσαυξήσεις αυτές βαρύνουν το Σ.Ο.Λ.και λογίζονται 
τουλάχιστον μια φορά το χρόνο, στις 31 Δεκεμβρίου κάθε 
έτους. 

Αν οι πιο πάνω προσαυξήσεις δεν αποδοθούν από το 
Σ.Ο.Λ. στο «Λογαριασμό» ως το τέλος του έτους το οποίο 
αφορούν, τότε από το Σ.Ο.Λ. οφείλεται στο «Λογαριασμό» τό¬ 
κος ο οποίος υπολογίζεται με ετήσιο επιτόκιο 24% (είκοσι 
τέσσερα τα εκατό) στο συνολικό ποσό αυτών των προσαυξή- 
σεων κάθε έτους και για το χρονικό διάστημα από το τέλος 
του έτους το οποίο αφορούν, ως την απόδοσή τους στο «Λο¬ 
γαριασμό». 

V. ΠΡΟΫΠΟΘΕΣΕΙΣ ΣΥΝΤΑΞΙΟΔΟΤΗΣΕΩΣ 

1. Κανονική σύνταξη δικαιούται να παίρνει από το «Λογα¬ 
ριασμό» ο ασφαλισμένος, ανεξάρτητα από φύλλο, που συ¬ 
μπληρώνει, σωρευτικά, τις κατωτέρω προϋποθέσεις: α) 35 
(τριάντα πέντε) τουλάχιστον έτη συντάξιμου χρόνου ασφαλί- 
σεως στο «Λογαριασμό», όπως αυτός ο χρόνος ασφα λίσεως 
ορίζεται στο παρακάτω Κεφάλαιο VII «ΣΥΝΤΑΞΙΜΟΣ ΧΡΟ¬ 
ΝΟΣ ΑΣΦΑΛΙΣΕΩΣ» και β) να αποχωρήσει από το Σ.Ο.Λ., 
λόγω συνταξιοδοτήσεις του από τον κύριο φορέα ασφαλί- 
σεώς του και να έχει συμπληρώσει, κατ’ ανώτατο όριο, το 65ο 
έτος της ηλικίας προκειμένου για Ορκωτό Λογιστή και ασφα¬ 
λισμένο που ανήκει στο Διοικητικό Προσωπικό του Σ.Ο.Λ. ή το 
60ό έτος της ηλικίας του προκειμένου για Βοηθό Ορκωτό Λο¬ 
γιστή ή το 55ο έτος της ηλικίας του προκειμένου για Δόκιμο 
Ορκωτό Λογιστή Α’ και Β’τάξεως. 

2. Μειωμένη σύνταξη δικαιούται να παίρνει από το «Λογα¬ 
ριασμό» ο ασφαλισμένος που: 

α) Υποχρεωτικά διαγράφεται ή απολύεται από το Σ.Ο.Λ., 
επειδή συμπλήρωσε το οριζόμενο, από το νόμο και τους κα¬ 
νονισμούς του Σ.Ο.Λ., όριο ηλικίας του, και ο οποίος δεν δι¬ 
καιούται να πάρει από το «Λογαριασμό» την κανονική σύνταξη 
της προηγούμενης παραγράφου 1, επειδή δεν έχει συμπλη¬ 


ρώσει τα οριζόμενα απ’ αυτήν την παράγραφο, 35 (τριάντα 
πέντε) έτη συντάξιμου χρόνου ασφαλίσεως στο «Λογαρια¬ 
σμό», με την απαραίτητη, όμως, προϋπόθεση να έχει συμπλη¬ 
ρώσει 20 (είκοσι) τουλάχιστον έτη συντάξιμου χρόνου ασφα- 
λίσεώς του στο «Λογαριασμό», όπως αυτός ο χρόνος ασφαλί- 
σεως ορίζεται στο παρακάτω Κεφάλαιο VII «ΣΥΝΤΑΞΙΜΟΣ 
ΧΡΟΝΟΣ ΑΣΦΑΛΙΣΕΩΣ» και να δικαιούται συνταξιοδότηση 
από τον κύριο φορέα ασφαλίσεώς του, έχοντας υποβάλει σ’ 
αυτόν σχετική αίτηση. 

β) Αποχωρεί από το Σ.Ο.Λ. προτού να έχει συμπληρώσει τα 
οριζόμενα από την προηγούμενη παράγραφο 1, τριάντα πέ¬ 
ντε έτη συντάξιμου χρόνου ασφαλίσεώς του στο «Λογαρια¬ 
σμό», με τις εξής, όμως, απαραίτητες σω- ρευτικά προϋποθέ¬ 
σεις: 

βα) Να έχει συμπληρώσει 20 (είκοσι) τουλάχιστον έτη συ¬ 
ντάξιμου χρόνου ασφαλίσεώς του στο «Λογαριασμό», όπως 
αυτός ο χρόνος ασφαλίσεως ορίζεται στο παρακάτω Κεφά¬ 
λαιο VII «ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ». 

ββ) Η αποχώρησή του από το Σ.Ο.Λ. να οφείλεται στη συ- 
νταξιοδότησή του, από τον κύριο φορέα ασφαλίσεώς του, 
είτε με κανονική σύνταξη γήρατος είτε με μειωμένη σύνταξη. 

γ) Αποχωρεί από το Σ.Ο.Λ. προτού να έχει συμπληρώσει τα 
οριζόμενα από την προηγούμενη παράγραφο 1, τριάντα πέ¬ 
ντε έτη συντάξιμου χρόνου ασφαλίσεώς του στο «Λογαρια¬ 
σμό», με τις εξής, όμως, απαραίτητες σωρευτικά προϋποθέ¬ 
σεις: 

ι γα) Να έχει συμπληρώσει 15 (δεκαπέντε) τουλάχιστον έτη 
συντάξιμου χρόνου ασφαλίσεώς του στο «Λογαριασμό», όπως 
αυτός ο χρόνος ασφαλίσεως ορίζεται στο παρακάτω Κεφά¬ 
λαιο VII «ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ» και ηλικία 
τουλάχιστον 65 ετών. 

γβ) Η αποχώρησή του από το Σ,Ο.Λ. να οφείλεται στη συ- 
νταξιοδότησή του, από τον κύριο φορέα ασφαλίσεώς του. 

Το δικαίωμα λήψεως της συντάξεως, της ανωτέρω περι- 
πτώσεως (γ), στοιχειοθετείται με τη συμπλήρωση του 65ου 
έτους της ηλικίας του και τη συνταξιοδότησή του από τον κύ¬ 
ριο φορέα ασφαλίσεώς του. 

δ) Εξαιτίας ατυχήματος ή βίαιου συμβάντος ή ασθένειας, 
είναι ανίκανος για εργασία στο Σ.Ο.Λ. και, για το λόγο αυτό 
δεν καταβάλλονται σ’ αυτόν, από το Σ.Ο.Λ., σύμφωνα με την 
ισχύουσα νομοθεσία, αποδοχές. Η μειωμένη σύνταξη αυτής 
της περιπτώσεως παύει να καταβάλλεται, σε περίπτωση που 
ο συνταξιοδοτούμενος αρχίσει και πάλι να εργάζεται στο 
Σ.Ο.Λ. και να παίρνει τις κανονικές αποδοχές του. 

Ως προς τις προϋποθέσεις χρόνου ασφαλίσεως στο «Λογα¬ 
ριασμό» κλπ., οι οποίες πρέπει να συντρέχουν για τη χορή¬ 
γηση τέτοιας συντάξεως, τα δικαιολογητικά κλπ. που πρέπει 
να υποβληθούν από τον ασφαλισμένο, ισχύουν τα όσα ορίζο¬ 
νται σχετικώς από τη νομοθεσία που διέπει το Ί- δρυμα Κοι¬ 
νωνικών Ασφαλίσεων (Ι.Κ.Α.). Ανάλογα με τα όσα ορίζονται 
από τη νομοθεσία αυτή, αναφορικά με το ύψος της συντά¬ 
ξεως που χορηγείται από το Ι.Κ.Α. σε τέτοιες περιπτώσεις και 
τη σχέση της προς τη χορηγούμενη από το Ι.Κ.Α. σύνταξη 
πλήρους τριακονταπενταετούς α- σφαλίσεως, καθορίζεται 
και το ύψος της μειωμένης συντάξεως που θα χορηγηθεί από 
το «Λογαριασμό» για την πιο πάνω περίπτωση. 

3. Σε περίπτωση θανάτου ασφαλισμένου, που έχει συ¬ 
μπληρώσει 5 (πέντε) έτη τουλάχιστον πραγματικό χρόνο 
ασφαλίσεως στο «Λογαριασμό», όπως αυτός ο χρόνος ασφα- 
λίσεως ορίζεται στην παράγραφο 1 του κατωτέ ρω Κεφαλαίου 
VII «ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ» ή, ανεξάρτητα 
από πραγματικό χρόνο ασφαλίσεως στο «Λογαριασμό», εφό¬ 
σον ο θάνατος επήλθε από ατύχημα ή από βίαιο συμβάν στην 
υπηρεσία ή εξαιτίας αυτής, δικαιούνται να παίρνουν σύνταξη 
από το «Λογαριασμό» τα μέλη της οικογένειάς του, που ορίζο- 

νται στο κατωτέρω Κεφάλαιο VIII «ΔΙΚΑΙΟΔΟΧΟΙ ΣΥΝΤΑ¬ 
ΞΕΩΣ». 

4.α) Ασφαλισμένος που αποχωρεί οικειοθελώς από το 
Σ.Ο.Λ., ή διαγράφεται ή απολύεται σύμφωνα με την ισχύουσα 
για τα Μέλη και το Διο ικητικό Προσωπικό του Σ.Ο.Λ. νομοθε¬ 
σία, προτού να έχει συμπληρώσει τις ανωτέρω προϋποθέσεις 
για να παίρνει από το «Λογαριασμό» σύνταξη, δικαιούται να 
ζητήσει, με έγγραφη αίτησή του προς το Εποπτικό Συμβούλιο 
του Σ.Ο.Λ., να του επιστραφούν ατόκως τα εξής ποσά: 

αα) Ποσό ίσο με το 4% (τέσσερα τα εκατό) των «ασφαλιστι¬ 
κών μηνιαίων αποδοχών» που έχουν κρατηθεί από τις «ασφα¬ 
λιστικές μηνιαίες αποδοχές» του Μέλους του Σ.Ο.Λ., υπέρ 
του «Λογαριασμού», καθώς και οι εισφορές και τυχόν τόκοι 
εξαγοράς πλασματικού χρόνου ασφαλίσεώς του. 

Το υπόλοιπο 5,5% των εισφορών παραμένει σε όφελος 
του «Λογαριασμού». 

αβ) Το σύνολο των εισφορών που έχει καταβάλει ο ασφαλι¬ 
σμένος του Διοικητικού Προσωπικού του Σ.Ο.Λ., στο «Λογα¬ 
ριασμό». Οι αντίστοιχες συνεισφορές του Σ.Ο.Λ. παραμένουν 
σε όφελος του «Λογαριασμού». 

β) Σε περίπτωση θανάτου ασφαλισμένου προτού να έχει 
συμπληρώσει 5 (πέντε) έτη τουλάχιστον πραγματικό χρόνο 
ασφαλίσεώς στο «Λογαριασμό» και εφόσον δεν συντρέχουν οι 
πιο πάνω, στην παράγραφο 3, αναφερόμενες λοιπές προϋπο¬ 
θέσεις για να παίρνουν σύνταξη από το «Λογαριασμό» τα μέλη 
της οικογένειάς του, που ορίζονται στο κατωτέρω Κεφάλαιο 
ΩΙΙΙ «ΔΙΚΑΙΟΔΟΧΟΙ ΣΥΝΤΑΞΕΩΣ», τότε αυτά τα μέλη της οι- 
κογένειάς του δικαιούνται να ζητήσουν, με έγγραφη αίτησή 
τους προς το Εποπτικό Συμβούλιο του Σ.Ο.Λ., να τους επι- 
στραφούν ατόκως τα εξής ποσά: 

βα) Ποσό ίσο με το 4% (τέσσερα τα εκατό) των «ασφαλιστι¬ 
κών μηνιαίων αποδοχών» που έχουν κρατηθεί από τις «ασφα¬ 
λιστικές μηνιαίες αποδοχές» του Μέλους του Σ.Ο.Λ., υπέρ 
του «Λογαριασμού», καθώς και οι εισφορές και τυχόν τόκοι 
εξαγοράς πλασματικού χρόνου ασφαλίσεώς του. 

Το υπόλοιπο 5,5% των εισφορών παραμένει σε όφελος 
του «Λογαριασμού». 

ββ) Το σύνολο των εισφορών που έχει καταβάλει ο ασφαλι¬ 
σμένος του Διοικητικού Προσωπικού του Σ.Ο.Λ., στο «Λογα¬ 
ριασμό». Οι αντίστοιχες συνεισφορές του Σ.Ο.Λ. παραμένουν 
σε όφελος του «Λογαριασμού». 

VI. ΥΨΟΣ ΣΥΝΤΑΞΕΩΝ 

1.0 «Λογαριασμός» παρέχει μηνιαία σύνταξη για 14 μήνες 
το έτος (12 μηνιαίες συντάξεις για τους 12 ημερολογιακούς 
μήνες και επιπλέον 2 μηνιαίες συντάξεις για Δώρα Εορτών και 
επίδομα άδειας). Η σύνταξη αυτή καταβάλλεται στην αρχή 
κάθε μήνα, ενώ οι συντάξεις που αφορούν τα Δώρα Εορτών 
και το επίδομα άδειας καταβάλλονται την ίδια ημέρα κατά την 
οποία καταβάλλονται οι αντίστοιχες αποδοχές στα Μέλη και 
το Διοικητικό Προσωπικό του Σ.Ο.Λ., που βρίσκονται σε 
ενεργό υπηρεσία. 

Τα Μέλη του Σ.Ο.Λ. και του Διοικητικού Προσωπικού που 
αποχωρούν, λόγω συνταξιοδοτήσεως, οποτεδήποτε μέχρι 
την ημερομηνία καταβολής, κατά τα ανωτέρω,στα Μέλη και 
το Διοικητικό Προσωπικό του Σ.Ο.Λ. που βρίσκονται σε 
ενεργό υπηρεσία, των δώρων εορτών και του επιδόματος 
αδείας, δικαιούνται να λάβουν ολόκληρο το δώρο και το επί¬ 
δομα αδείας. · 

2. Για τον προσδιορισμό του ποσού της κανονικής μηνιαίας 
συντάξεως που παρέχει ο «Λογαριασμός», καθορίζονται, κα- 
ταρχήν, τα έτη συντάξιμου χρόνου ασφαλίσεώς του ασφαλι¬ 
σμένου στο «Λογαριασμό», όπως τα έτη αυτά ορίζονται, για 
κάθε περίπτωση, στο κατωτέρω Κεφάλαιο VII «ΣΥΝΤΑΞΙΜΟΣ 
ΧΡΟΝΟΣ ΑΣΦΑΛΙΣΕΩΣ». 


3. Το ανώτατο όριο της παρεχόμενης σε ασφαλισμένο, την 
ημέρα ενάρξεως συνταξιοδοτήσεώς του από το «Λογαρια¬ 
σμό», κανονικής μηνιαίας συντάξεως, αποτελεΐται από το 
άθροισμα των εξής (α) (β) και (γ) πο σών: 

α) 1 % (ένα τα εκατό) στις «ασφαλιστικές μηνιαίες αποδο¬ 
χές» του, του τελευταίου μήνα υπηρεσίας του στο Σ.Ο.Λ., για 
καθένα έτος και κατ’ ανώτατο όριο 35 (τριάντα πέντε) έτη 
που, σύμφωνα με όσα ορίζονται στο κατωτέρω Κεφάλαιο VII 
«ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ», θεωρείται ως συ¬ 
ντάξιμος χρόνος ασφαλίσεώς του ασφαλισμένου στο «Λογα¬ 
ριασμό». Σ'αυτό το συντάξιμο χρόνο ασφαλίσεώς δεν περι¬ 
λαμβάνεται το χρονικό διάστημα στρατιωτικής υπηρεσίας ή 
συμμετοχής του ασφαλισμένου στην Εθνική Αντίσταση, το 
οποίο του έχει αναγνωριστεί ως πλασματικός χρόνος ασφαλί- 
σεώς του στο «Λογαριασμό», σύμφωνα με τα όσα ορίζονται 
στο κατωτέρω Κεφάλαιο VII «ΣΥΝΤΑΞΙΜΟΣ ΧΡΟΝΟΣ ΑΣΦΑ- 
ΛΙΣΕΩΣ». 

β) 1% (ένα τα εκατό) στις ίδιες «ασφαλιστικές μηνιαίες 
αποδοχές» για καθένα έτος στρατιωτικής υπηρεσίας ή συμ¬ 
μετοχής του ασφαλισμένου στην Εθνική Αντίσταση, που του 
έχει αναγνωριστεί ως πλασματικός χρόνος ασφαλίσεώς του 
στο «Λογαριασμό». 

γ) 0,6% (έξι χιλιοστά) στις ίδιες «ασφαλιστικές μηνιαίες 
αποδοχές» για καθένα επιπλέον, από τα πιο πάνω (α) 35 έτη, 
συντάξιμου χρόνου ασφαλίσεώς στο «Λογαριασμό». 

4. Σε περίπτωση που ασφαλισμένος στο "«Λογαριασμό» 
εξακολουθεί να υπηρετεί στο Σ.Ο.Λ. και μετά τη συμπλήρωση 
του ανωτέρω, στην παράγραφο 2, οριζόμενου έτους της ηλι¬ 
κίας του, τότε θα συνεχιστεί κανονικά, για όσο χρονικό διά¬ 
στημα υπηρετεί στο Σ.Ο.Λ., η καταβολή υπέρ του «Λογαρια¬ 
σμού» της εισφοράς και της αντίστοιχης - για τα πρόσωπα του 
Διοικητικού Προσωπικού του Σ.Ο.Λ.- συνεισφοράς του 
Σ.Ο.Λ.,στις «ασφαλιστικές μηνιαίες αποδοχές» του, που θα 
ισχύουν κάθε φορά. 

Η επί πλέον αυτή υπηρεσία του ασφαλισμένου στο Σ.Ο.Λ. 
δεν προσαυξάνει τα πιο πάνω, στην παράγραφο 3, αναφερό- 
μενα ποσοστά. Σ’ αυτή, όμως, την περίπτωση η σύνταξη του 
ασφαλισμένου θα υπολογιστεί στις «ασφαλιστικές μηνιαίες 
αποδοχές» του τελευταίου μήνα υπηρεσίας τού στο Σ.Ο.Λ. 

5. Η μειωμένη μηνιαία σύνταξη της παραγράφου 2 του 
προηγούμενου Κεφαλαίου V «ΠΡΟΫΠΟΘΕΣΕΙΣ ΣΥΝΤΑΞΙΟ- 
ΔΟΤΗΣΕΩΣ» αποτελείται: 

α) Της περιπτώσεως (α) αυτής της παραγράφου, από ποσό 
ίσο προς 1 % (ένα τα εκατό), για καθένα έτος συντάξιμου χρό¬ 
νου ασφαλίσεώς στο «Λογαριασμό», στις «ασφαλιστικές μη¬ 
νιαίες αποδοχές» του ασφαλισμένου του τελευταίου μήνα 
πριν από τη συνταξιοδότησή του από το «Λογαριασμό». 

β) Των περιπτώσεων (β) και (γ) αυτής της παραγράφου, 
από ποσό ίσο με τα 35% (τριάντα πέντε εκατοστά) των 
«ασφαλιστικών μηνιαίων αποδοχών» του ασφαλισμένου του 
τελευταίου μήνα πριν από τη συνταξιοδότησή του από το «Λο¬ 
γαριασμό». μειωμένο (το ποσό αυτό) κατά 2% (δύο εκατοστά) 
για κάθε εξάμηνο χρονικό διάστημα που υπολείπεται μέχρις 
ότου ο ασφαλισμένος θα συμπλήρωνε 35 (τριάντα πέντε) έτη 
συντάξιμου χρόνου ασφαλίσεώς του στο «Λογαριασμό». Γ ια 
τον υπολογισμό της προηγούμενης μειώσεως υπολειπόμενο 
κλάσμα εξάμηνου χρονικού διαστήματος θεωρείται σαν πλή¬ 
ρες εξάμηνο. 

6. Η μηνιαία σύνταξη λόγω θανάτου ασφαλισμένου, που δι¬ 
καιούνται να παίρνουν από το «Λογαριασμό» τα μέλη της οίκο- 
γένειάς του, όπως αυτά ορίζονται στο κατωτέρω Κεφάλαιο 
VIII «ΔΙΚΑΙΟΔΟΧΟΙ ΣΥΝΤΑΞΕΩΣ», καθορίζεται ανάλογα με 
τους δικαιοδόχους της συντάξεως, στα ποσοστά που αναφέ- 
ρονται στην πιο κάτω παράγραφο 8 της «λόγω θανάτου ασφα¬ 
λισμένου συντάξεως που θα δικαιούταν αυτός», η οποία απο- 

τελείται: 

α) Για ασφαλισμένο που μέχρι το θάνατό του είχε συμπλη¬ 
ρώσει 5 (πέντε) έτη τουλάχιστον πραγματικό χρόνο ασφαλί- 
σεώς του στο «Λογαριασμό» από 1% (ένα τα εκατό), στις 
ασφαλιστικές μηνιαίες αποδοχές» του μήνα του θανάτου του 
ασφαλισμένου, για καθένα έτος συντάξιμου χρόνου ασφαλί- 
σεώς του στο «Λογαριασμό». Τόσο ο πραγματικός όσο και ο 
συντάξιμος χρόνος ασφαλίσεως ορίζονται στην παράγραφο 1 
του κατωτέρω Κεφαλαίου VII «ΣΥΝΤΑΞΙΜΟΣ ΧΡΟΝΟΣ 
ΑΣΦΑΛΙΣΕΩΣ». 

Η «λόγω θανάτου ασφαλισμένου σύνταξη που θα δικαιού¬ 
ταν αυτός», αυτής εδώ της περιπτώσεως, δεν μπορεί να είναι 
μεγαλύτερη της, κατ’ ανώτατο όριο, οριζόμενης στην πιο 
πάνω παράγραφο 3 κανονικής μηνιαίας συντάξεως ασφαλι¬ 
σμένου ούτε μικρότερη του ποσού που θα προέκυπτε αν ο 
αποβιώσας ασφαλισμένος είχε συμπληρώσει 15 (δεκαπέντε) 
έτη συντάξιμου χρόνου ασφαλίσεώς του στο «Λογαρια¬ 
σμό». 

β) Αν ο θάνατος του ασφαλισμένου επήλθε από ατύχημα ή 
βίαιο συμβάν στην υπηρεσία ή εξαιτίας αυτής, η «λόγω θανά¬ 
του ασφαλισμένου σύνταξη που θα δικαιούταν αυτός», ανε¬ 
ξάρτητα από πραγματικό χρόνο ασφαλίσεώς του στο «Λογα¬ 
ριασμόν, ορίζεται στο διπλάσιο αυτής της συντάξεως που 
αναφέρεται στην προηγούμενη περίπτωση (α) αυτής της πα¬ 
ραγράφου. Η «λόγω θανάτου ασφαλισμένου σύνταξη που θα 
δικαιούταν αυτός», αυτής εδώ της περιπτώσεως, δεν μπορεί 
να είναι μεγαλύτερη από τα 35% (τριάντα πέντε εκατοστά) 
ούτε μικρότερη από τα 15% (δεκαπέντε εκατοστά) των 
«ασφαλιστικών μηνιαίων αποδοχών» του ασφαλισμένου του 
μήνα του θανάτου του. 

7. Η μηνιαία σύνταξη λόγω θανάτου άμεσα συνταξιούχου 
του «Λογαριασμού», που δικαιούνται να παίρνουν τα μέλη της 
οικογένειάς του, όπως αυτά ορίζονται στο κατωτέρω Κεφά¬ 
λαιο VIII «ΔΙΚΑΙΟΔΟΧΟΙ ΣΥΝΤΑΞΕΩΣ», καθορίζεται, ανά¬ 
λογα με τους δικαιοδόχους τής συντάξεως, στα ποσοστά, που 
αναφέρονται στην αμέσως επόμενη παράγραφο 8 της συντά¬ 
ξεως πού έπαιρνε ο αποβιώσας συνταξιούχος. 

8. α) Σε περίπτωση θανάτου του ασφαλισμένου ή άμεσα 
συνταξιούχου του «Λογαριασμού», τα μέλη της ατομικής ή πα¬ 
τρικής οικογένειάς του, και για όσο χρονικό διάστημα τα πρό¬ 
σωπα αυτά θα δικαιούνται, σύμφωνα με τα όσα σχετικώς ορί¬ 
ζονται στο κατωτέρω Κεφάλαιο VIII «ΔΙΚΑΙΟΔΟΧΟΙ ΣΥΝΤΑ¬ 
ΞΕΩΣ» θα παίρνουν μηνιαία σύνταξη βάσει των εξής ποσο¬ 
στών στη «λόγω θανάτου ασφαλισμένου σύνταξη που θα δι¬ 
καιούταν αυτός» ή στη μηνιαία σύνταξη που έπαιρνε, αναλό- 
γως: 

αα) Η χήρα τα 60% (εξήντα εκατοστά). 

αβ) Καθένα τέκνο τα 10% (δέκα εκατοστά). 

αγ) Καθένα μέλος της πατρικής οικογένειας τα 30% (τριά¬ 
ντα εκατό στά). 

Το συνολικό ποσό αυτών των συντάξεων κατά οικογένεια 
(ατομική ή πατρική) δεν μπορεί να είναι μεγαλύτερο από τα 
80% (ογδόντα εκατοστά) της «λόγω θανάτου ασφαλισμένου 
συντάξεως που θα δικαιούταν αυτός» ή της μηνιαίας συντά¬ 
ξεως που έπαιρνε από το «Λογαριασμό», αναλόγως. Αν είναι 
μεγαλύτερο από τα 80%, τότε μειώνεται ανάλογα το ποσό της 
μηνιαίας συντάξεως που χορηγείται από το «Λογαριασμό» σε 
καθένα μέλος της οικογένειας (ατομικής ή πατρικής) του 
ασφαλισμένου ή άμεσα συνταξιούχου του «Λογαριασμού» που 
απεβίωσε. 

β) Σε περίπτωση θανάτου της χήρας, προσαυξάνεται ισό¬ 
ποσα η μηνιαία σύνταξη που παίρνουν από το «Λογαριασμό» 
τα τέκνα της. Αυτή η προσαύξηση είναι, συνολικά για όλα τα 
τέκνα, ίση με το ποσό της μηνιαίας συντάξεως που έπαιρνε η 
χήρα κατά το μήνα του θανάτου της μειωμένο κατά το ποσό 

μηνιαίας συντάξεως που, τον ίδιο μήνα, έπαιρνε από το «Λο¬ 
γαριασμό» ένα τέκνο της. 

Τα ίδια εφαρμόζονται και στην περίπτωση που η σύζυγος 
του ασφαλισμένου ή του άμεσα συνταξιούχου του «Λογαρια¬ 
σμού» έχει πεθάνει πριν απ' αυτόν. 

γ) Σε περίπτωση που δικαιοδόχοι συντάξεως, λόγω θανά¬ 
του ασφαλισμένου ή άμεσα συνταξιούχου του «Λογαρια¬ 
σμού», είναι μόνο τέκνα, η μηνιαία σύνταξη που χορηγείται 
από το «Λογαριασμό» σε καθένα τέκνο, σύμφωνα με το πιο 
πάνω (α), περίπτωση (αβ), ποσοστό (10%), δεν μπο ρεί να εί¬ 
ναι κατώτερη από 3 (τρία) ημερομίσθια ανειδίκευτου, χωρίς 
προϋπηρεσία, εργάτη, που ισχύουν κάθε μήνα. 

Σε περίπτωση θανάτου και του άλλου γονέα η παρεχόμενη 
μηνιαία σύνταξη που χορηγείται από το «Λογαριασμό» σε κα¬ 
θένα τέκνο αναπροσαρμόζεται σύμφωνα με τα όσα ορίζονται 
στην ανωτέρω παράγραφο (β). 

9. Οποιαδήποτε μεταγενέστερη, από την έναρξη της συ- 
νταξιοδοτήσεως του ασφαλισμένου ή της οικογένειάς του, 
αύξηση των «ασφαλιστικών μηνιαίων αποδοχών» των Μελών 
και των προσώπων του Διοικητικού Προσωπικού του Σ.Ο.Λ. 
που βρίσκονται σε ενεργό υπηρεσία, θα προσαυξάνει, με το 
ίδιο ποσοστό και από τον ίδιο μήνα χορηγήσεως αύτών των 
αυξήσεων, τα ποσά συντάξεων που ήδη παρέχονται από το 
«Λογαριασμό». Αυτή η ποσοστιαία προσαύξηση των συντά¬ 
ξεων θα είναι ίση με το ποσοστό αυξήσεως των «ασφαλιστι¬ 
κών μηνιαίων αποδοχών» Μέλους ή προσώπου του Διοι κητι- 
κού Προσωπικού του Σ.Ο.Λ. αναλόγως, που βρίσκεται σε 
ενεργό υπηρεσία και που έχει - ή θα είχε - τον ίδιο βαθμό και 
τον ίδιο χρόνο υπηρεσίας στο Σ.Ο.Λ. κ.λπ. τους οποίους είχε 
ο συνταξιούχος ασφαλισμένος—ή ο αποβιώσας ασφαλισμέ¬ 
νος - κατά την τελευταία ημέρα υπηρεσίας του στο Σ.Ο.Λ. 

VII. ΣΥΝΤΑΞΙΜΟΣ ΧΡΟΝΟΣ ΑΣΦΑΛΙΣΕΩΣ 

Ο «συντάξιμος χρόνος ασφαλίσεως» αποτελεΐται από τον 
πραγματικό καθώς και από τον πλασματικό χρόνο ασφαλί¬ 
σεως στο «Λογαριασμό». 

Συντάξιμος χρόνος ασφαλίσεως στο «Λογαριασμό» μικρό¬ 
τερος από 15 (δεκαπέντε) ημέρες αμελείται, ενώ μεγαλύτε¬ 
ρος από 15 (δεκαπέντε) ημέρες λογίζεται σαν συντάξιμος 
«χρόνος ασφαλίσεως» ακέραιου μήνα. 

1. Ως πραγματικός χρόνος ασφαλίσεως στο «Λογαριασμό» 
θεωρείται: 

α) Γ ια τους ασφαλισμένους που οι ίδιοι ή οι οικογένειές 
τους ήταν στις 31 Δεκεμβρίου 1988 συνταξιούχοι του «Λογα¬ 
ριασμού», ο χρόνος που διανύθηκε σε ασφάλιση στο «Λογα¬ 
ριασμό» από τη σύστασή του ως την οικειοθελή αποχώρηση ή 
ως την απόλυση ή ως τη διαγραφή τους από το Σ.Ο.Λ. για 
οποιοδήποτε λόγο. ' 

β) Γ ια τους ασφαλισμένους που την 1 η Ιανουάριου 1989 
υπηρετούσαν στο Σ.Ο.Λ. καθώς και για όσους θα προσλη- 
φθούν στο Σ.Ο.Λ. μετά την ημερομηνία αυτή (1.1.1989), ο 
χρόνος που θα διανυθεί σε ασφάλιση στο «Λογαριασμό» από 
τη σύστασή του ώς την οικειοθελή αποχώρηση ή ως την από¬ 
λυση ή ως τη διαγραφή τους από το Σ.Ο.Λ., για οποιοδήποτε 
λόγο, και κατ’ανώτατο όριο ως τη συμπλήρωση του 65ου 
(εξηκοστού πέμπτου) έτους της ηλικίας τους ή ως τη συμπλή¬ 
ρωση εκείνου, μετά το 65ο, του έτους της ηλικίας τους μέχρι 
το οποίο πρέπει να υπηρετήσουν στο Σ.Ο.Λ. για να συμπλη¬ 
ρώσουν τον ελάχιστο αναγκαίο χρόνο ασφαλίσεώς τους στον 
κύριο φορέα ασφαλίσεώς τους για απόληψη συντάξεως γή¬ 
ρατος. 

Γ ια τον προσδιορισμό της χρονολογίας κατά την οποία συ¬ 
μπληρώνεται το πιο πάνω 65ο έτος της ηλικίας ασφαλισμέ¬ 
νου: 

-Αυτός που γεννήθηκε σε ημέρα του χρονικού διαστήμα- 

τος από 1/1 μέχρι 30/6 θεωρείται ότι γεννήθηκε στις 30/6. 

-Αυτός που γεννήθηκε σε ημέρα του χρονικού διαστήμα¬ 
τος από 1 Π μέχρι 31 /12 θεωρείται ότι γεννήθηκε στις 31/12. 

2. Ως πλασματικός χρόνος ασφαλίσεως στο «Λογαριασμό» 
θεωρείται: 

α) Για τα Μέλη του Σ.Ο.Λ. και τα πρόσωπα του Διοικητικού 
Προσωπικού που υπηρετούσαν στο Σ.Ο.Λ. κατά την ημέρα 
συστάσεως του «Λογαριασμού» (1.7.1976), το χρονικό διά¬ 
στημα υπηρεσίας τους στο Σ.Ο.Λ. ως τις 30 Ιουνίου 1976. 

β) Για τους ασφαλισμένους που την 1η Ιανουάριου 1989 
ήταν Μέλη του Σ.Ο.Λ. - καθώς και γι' αυτούς που έγιναν ή θα 
γίνουν Μέλη του Σ.Ο.Λ. μετά τη χρονολογία αυτή (1.1.1989) 
- και που διορίστηκαν - ή θα διοριστούν στο Σ.Ο.Λ. - απευ¬ 
θείας με το βαθμό του Ορκωτού Λογιστή ή του Βοηθού Ορκω¬ 
τού Λογιστή ή του Δόκιμου Ορκωτού Λογιστή Α’ τάξεως, χρο¬ 
νικό διάστημα, κατ’ ανώτατο όριο, 15 (δεκαπέντε) ή 10 (δέκα) 
ή 5 (πέντε) ετών, αντίστοιχα, το οποίο τους έχει αναγνωριστεί 
ή θα τους αναγνωριστεί, ως πλασματικός χρόνος ασφαλίσεώς 
τους στο «Λογαριασμό», σύμφωνα με τα όσα σχετικώς ορίζο¬ 
νται στην επόμενη παράγραφο 3. 

Τα ίδια ισχύουν και για τα άλλοτε Μέλη του Σ.Ο.Λ. που την 
1η Ιανουάριου 1989 ήταν συνταξιούχοι του «Λογαριασμού» 
και τα οποία είχαν διοριστεί στο Σ.Ο.Λ. απευθείας με ένα από 
τους πιο πάνω τρεις βαθμούς. 

γ) Γ ια τα πρόσωπα εκείνα του Διοικητικού Προσωπικού που 
υπηρετούσαν στο Σ.Ο.Λ. την 1 η Ιουλίου 1976 και των οποίων 
ο συνολικός χρόνος υπηρεσίας τους στο Σ.Ο.Λ., από την 
πρόσληψη ως τη χρονολογία κανονικής αποχωρήσεώς τους 
από το Σ.Ο.Λ., είναι μικρότερος από 35 (τριάντα πέντε) έτη, 
εκείνο το χρονικό διάστημα της απασχολήσεώς τους πριν από 
την πρόσληψή τους στο Σ.Ο.Λ. που θα τους αναγνωριστεί ως 
πλασματικός χρόνος ασφαλίσεώς τους στο «Λογαριασμό», 
σύμφωνα με τα όσα ορίζονται σχετικώς στην επόμενη παρά¬ 
γραφο 3. Το χρονικό αυτό διάστημα απασχολήσεώς πριν από 
την πρόσληψή τους στο Σ.Ο.Λ., αποδεικνύεται από την ασφά¬ 
λισή τους στον οικείο φορέα κύριας ασφαλίσεώς τους, ή με 
κάθε άλλο, κατά την κρίση του Εποπτικού Συμβουλίου του 
Σ.Ο.Λ. αποδεικτικό μέσο. Η πιο πάνω χρονολογία κανονικής 
αποχωρήσεως των προσώπων αυτών από το Σ.Ο.Λ. είναι 
εκείνη που ορίζεται στην παράγραφο 1 του ανωτέρω Κεφα¬ 
λαίου V «ΠΡΟΫΠΟΘΕΣΕΙΣ ΣΥΝΤΑΞΙΟΔΟΤΗΣΕΩΣ», κατά την 
οποία συμπληρώνεται η ηλικία τους κ.λπ. που τους παρέχει το 
δικαίωμα να πάρουν από το «Λογαριασμό» κανονική σύνταξη. 

δ) Γ ια τα πρόσωπα του Διοικητικού Προσωπικού τα οποία 
προσλήφθηκαν στο Σ.Ο.Λ. μετά την 1 η Ιουλίου 1976 ή θα 
προσληφθούν μελλοντικά, των οποίων ο συνολικός χρόνος 
υπηρεσίας στο Σ.Ο.Λ., από την πρόσληψή τους ως τη συντα- 
ξιοδότησή τους από τον κύριο φορέα ασφαλίσεώς τους, είναι 
μικρότερος από 20 (είκοσι) και μεγαλύτερος από (10) έτη, 
εκείνο το χρονικό διάστημα της απασχολήσεώς τους, πριν 
από την πρόσληψή τους στο Σ.Ο.Λ., που θα τους αναγνωρι¬ 
στεί ως πλασματικός χρόνος ασφαλίσεώς τους στο «Λογαρια¬ 
σμό», σύμφωνα με τα όσα ορίζονται σχετικώς στην επόμενη 
παράγραφο 3. Αυτό το χρονικό διάστημα απασχολήσεώς των 
πιο πάνω προσώπων, πριν από την πρόσληψή τους στο 
Σ.Ο.Λ., αποδεικνύεται μόνο με την ασφάλισή τους σε φορέα 
κύριας ασφαλίσεως αρμοδιότητας του Υπουργείου Υγείας, 
Πρόνοιας και Κοινωνικών Ασφαλίσεων. 

Γ ια τα πιο πάνω πρόσωπα, ο πλασματικός χρόνος ασφαλί- 
σεώς τους στο «Λογαριασμό» που θα τους αναγνωριστεί, σύμ¬ 
φωνα με τα όσα ορίζονται σχετικώς στην επόμενη παράγραφο 
3, δεν μπορεί να είναι μεγαλύτερος από εκείνον που απαιτεί¬ 
ται για τη συμπλήρωση, συνολικά, 20 (είκοσι) ετών πραγματι¬ 
κού και πλασματικού χρόνου ασφαλίσεως στο «Λογαριασμό», 
και με την πρόσθετη προϋπόθεση ότι τα πρόσωπα αυτά δεν 


παίρνουν ούτε δικαιούνται να πάρουν επικουρική σύνταξη 
από οποιοδήποτε άλλο φορέα ή κλάδο επικουρικής ασφαλί¬ 
σεως. Το ότι τα πρόσωπα αυτά δεν παίρνουν ούτε δικαιούνται 
να πάρουν μελλοντικά σύνταξη από άλλο φορέα ή κλάδο επι¬ 
κουρικής ασφαλίσεως, θα γνωστοποιείται στο Εποπτικό Συμ¬ 
βούλιο του Σ.Ο.Λ. με υπεύθυνη δήλωσή τους του άρθρου 8 
του Ν. 1599/1986 ή με παρόμοια δήλωσή τους, που θα ορίζε¬ 
ται από τη νομοθεσία που θα ισχύει, σχετικώς, κάθε φορά. 

ε) Το χρονικό διάστημα στρατιωτικής υπηρεσίας ή της συμ¬ 
μετοχής σε αναγνωρισμένη, σύμφωνα με την ισχύουσα νομο¬ 
θεσία, οργάνωση Εθνικής Αντιστάσεως των Μελών και των 
προσώπων του Διοικητικού Προσωπικού του Σ.Ο.Λ., τα οποία 
την 1η Ιανουάριου 1989 υπηρετούσαν στο Σ.Ο.Λ. καθώς και 
εκείνων που θα προσληφθούν στο Σ.Ο.Λ. μετά τη χρονολογία 
αυτή (1.1.1989), το οποίο θα τους αναγνωριστεί ως πλασμα¬ 
τικός χρόνος ασφαλίσεώς τους στο «Λογαριασμό», σύμφωνα 
με τα όσα σχετικώς ορίζονται στην επόμενη παράγραφο 3. Τα 
ίδια ισχύουν και για τα πρόσωπα που άλλοτε ήταν Μέλη του 
Σ.Ο.Λ. ή ανήκαν στο Διοικητικό Προσωπικό του, τα οποία συ- 
νταξιοδοτήθηκαν από το «Λογαριασμό» πριν από την 1η Ια¬ 
νουάριου 1989, καθώς και για τους ασφαλισμένους στο «Λο¬ 
γαριασμό» που απεβίωσαν πριν από τη χρονολογία αυτή 
(1.1.1989). 

3.α) Ο πλασματικός χρόνος ασφαλίσεως στο «Λογαρια¬ 
σμό» των περιπτώσεων (β), (γ) και (δ) της προηγούμενης πα¬ 
ραγράφου 2, αναγνωρίζεται με απόφαση του Εποπτικού Συμ¬ 
βουλίου του Σ.Ο.Λ., ύστερα από έγγραφη αίτηση του ασφαλι¬ 
σμένου, που πρέπει να υποβληθεί σ’ αυτό, το αργότερο 2 
(δύο) μήνες πριν από τη συνταξιοδδτησή του από το «Λογα¬ 
ριασμό». Σε περίπτωση θανάτου ασφαλισμένου, η σχετική έγ¬ 
γραφη αίτηση προς το Εποπτικό Συμβούλιο του Σ.Ο.Λ. πρέπει 
να υποβληθεί σ’ αυτό, μέσα σε 6 (έξι) μήνες από το θάνατο 
του ασφαλισμένου, από οποιοδήποτε μέλος της οικογένειάς 
του που δικαιούται να παίρνει σύνταξη από το «Λογαρια¬ 
σμό». 

Στην πιο πάνω έγγραφη αίτηση προς το Εποπτικό Συμβού¬ 
λιο πρέπει να αναφέρεται συγκεκριμένα το χρονικό διάστημα 
του οποίου ζητείται η αναγνώριση ως πλασματικού χρόνου 
ασφαλίσεως στο «Λογαριασμό». Με την αίτηση αυτή μπορεί 
να ζητηθεί η αναγνώριση ως πλασματικού χρόνου ασφαλί¬ 
σεως στο «Λογαριασμό», είτε ολόκληρου είτε μέρους του δι¬ 
καιούμενου να αναγνωριστεί, για κάθε περίπτωση, σχετικού 
χρονικού διαστήματος. Αν ζητηθεί η αναγνώριση μέρους αυ¬ 
τού του χρονικού διαστήματος τότε, για το υπολειπόμενο χρο¬ 
νικό διάστημα, τα ίδια πιο πάνω πρόσωπα δικαιούνται να ζητή¬ 
σουν, με νέα έγγραφη αίτησή τους προς το Εποπτικό Συμβού¬ 
λιο του Σ.Ο.Λ., την αναγνώριση ως πλασματικού χρόνου 
ασφαλίσεως στο «Λογαριασμό» είτε ολόκληρου είτε μέρους 
αυτού του υπολειπόμενου χρονικού διαστήματος, με την 
προϋπόθεση, όμως, ότι και η νέα αυτή δεύτερη αίτηση πρέπει 
να υποβληθεί μέσα στην ανωτέρω, για κάθε περίπτωση, ορι¬ 
ζόμενη προθεσμία (το αργότερο 2 μήνες πριν από τη συντα- 
ξιοδότηση του ασφαλισμένου, ή μέσα σε 6 μήνες από το θά¬ 
νατο του ασφαλισμένου). 

Για τον υπολογισμό, σύμφωνα με τα όσα ορίζονται στο 
ανωτέρω Κεφάλαιο IV «ΠΟΡΟΙ ΤΟΥ «ΛΟΓΑΡΙΑΣΜΟΥ» - ΔΙΑ¬ 
ΧΕΙΡΙΣΗ ΤΗΣ ΠΕΡΙΟΥΣΙΑΣ ΤΟΥ» (παράγραφος 4),των υπέρ 
του «Λογαριασμού» εισφορών και τόκων που βαρύνουν τον 
ασφαλισμένο ή, σε περίπτωση θανάτου του, τα μέλη της οικο- 
γένειάς του που δικαιούνται να παίρνουν σύνταξη από το «Λο¬ 
γαριασμό», κλάσμα μήνα που θα αναγνωριστεί, με τη σχετική 
απόφαση του Εποπτικού Συμβουλίου του Σ.Ο.Λ., ως πλασμα¬ 
τικός χρόνος ασφαλίσεώς του στο «Λογαριασμό», θεωρείται 
σαν ακέραιος μήνας. 

Αν ο ασφαλισμένος ανήκει στα πρόσωπα που αναφέρονται 

στις περιπτώσεις (γ) και (δ) της προηγούμενης παραγράφου 
2, τότε μαζί με την πιο πάνω έγγραφη αίτηση υποβάλλονται 
στο Εποπτικό Συμβούλιο του Σ.Ο.Λ. και τα σχετικά δικαιολο- 
γητικά που αποδεικνύουν το χρονικό διάστημα απασχολή- 
σεώς τους πριν από την πρόσληψή τους στο Σ.Ο.Λ. Επί 
πλέον, τα πρόσωπα που αναφέρονται στην περίπτωση (δ) της 
προηγούμενης παραγράφου 2, συνυποβάλλουν στο Εποπτικό 
Συμβούλιο του Σ.Ο.Λ. και την, οριζόμενη σ’ αυτήν την περί¬ 
πτωση (δ), σχετική υπεύθυνη δήλωση. 

β) Ο πλασματικός χρόνος ασφαλίσεως στο «Λογαριασμό» 
της περιπτώσεως (ε) της προηγούμενης παραγράφου 2, ανα¬ 
γνωρίζεται με απόφαση του Εποπτικού Συμβουλίου του 
Σ.Ο.Λ., ύστερα από έγγραφη αίτηση, που πρέπει να υποβλη¬ 
θεί σ’ αυτό, οποτεδήποτε, από ασφαλισμένο ή άμεσα συντα¬ 
ξιούχο του «Λογαριασμού» ή, σε περίπτωση θανάτου του, από 
οποιοδήποτε μέλος της οικογένειάς του που δικαιούται να 
παίρνει - ή που παίρνει - σύνταξη από το «Λογαριασμό». 

Μαζί με την πιο πάνω έγγραφη αίτηση υποβάλλονται στο 
Εποπτικό Συμβούλιο του Σ.Ο.Λ. και τα σχετικά δικαιολογη- 
τικά, που αποδεικνύουν το χρονικό διάστημα της στρατιωτι¬ 
κής υπηρεσίας ή της συμμετοχής σε αναγνωρισμένη, σύμ¬ 
φωνα με την ισχύουσα νομοθεσία, οργάνωση Εθνικής Αντι¬ 
στάσεως του ασφαλισμένου ή του άμεσα συνταξιούχου του 
«Λογαρια σμού». 

Με την έγγραφη αυτή αίτηση προς το Εποπτικό Συμβούλιο 
του Σ.Ο.Λ., μπορεί να ζητείται η αναγνώριση ως πλασματικού 
χρόνου ασφαλίσεως στο «Λογαριασμό», είτε ολόκληρου είτε 
μέρους του χρονικού διαστήματος της πιο πάνω στρατιωτικής 
υπηρεσίας ή συμμετοχής σε οργάνωση Εθνικής Αντιστάσεως. 
Αν με την αρχική αίτηση ζητηθεί η αναγνώριση μέρους αυτού 
του χρονικού διαστήματος, παρέχεται το δικαίωμα να ζητηθεί, 
οποτεδήποτε αργότερα, με νέα έγγραφη αίτηση προς το 
Εποπτικό Συμβούλιο του Σ.Ο.Λ.η αναγνώριση ως πλασματι¬ 
κού χρόνου ασφαλίσεως στο «Λογαριασμό» μέρους ή ολόκλη¬ 
ρου του πιο πάνω χρονικού διαστήματος που δεν είχε ζητηθεί 
να αναγνωριστεί με την αρχική αίτηση. 

VIII. ΔΙΚΑΙΟΔΟΧΟΙ ΣΥΝΤΑΞΕΩΣ 

1. Δικαιούνται σύνταξη, σύμφωνα με τις διατάξεις αυτού 
του Κανονισμού, λόγω θανάτου του ασφαλισμένου ή του 
άμεσα συνταξιούχου του «Λογαριασμού», η χήρα και τα τέκνα 
του, ως τη συμπλήρωση του 18ου έτους της ηλικίας τους ή 
του 19ου έτους της ηλικίας τους, αν συνεχίζουν τη φοίτησή 
τους σε Λύκεια ή Μεταλυκειακά Κέντρα, ή μέχρι το 24ο έτος 
της ηλικίας τους και για έτη φοιτήσεώς τους σε Ανώτατη ή σε 
Ανώτερη Σχολή, όπως τα έτη αυτά ορίζονται από τον Οργανι¬ 
σμό της οικείας Σχολής. Τα πιο πάνω όρια ηλικίας δεν ισχύουν 
για τέκνο (ή για τέκνα) για όσο χρονικό διάστημα είναι ανίκανο 
για κάθε εργασία, σύμφωνα με σχετική γνωμάτευση υγειονο¬ 
μικής επιτροπής, στην οποία παραπέμπεται με απόφαση του 
Εποπτικού Συμβουλίου του Σ.Ο.Λ. και με την πρόσθετη προϋ¬ 
πόθεση ότι το ετήσιο, από κάθε πηγή, εισόδημά του δεν 
υπερβαίνει το εκατονπενηνταπλάσιο του μέσου ετήσιου ημε¬ 
ρομίσθιου ανειδίκευτου, χωρίς προϋπηρεσία, εργάτη, το 
οποίο ισχύει κάθε φορά. 

Ως τέκνα νοούνται: 

α) Εκείνα που προέρχονται από νόμιμο.γάμο, 
β) Εκείνα που νομιμοποιήθηκαν ή αναγνωρίστηκαν, 
γ) Εκείνα που υιοθετήθηκαν, εφόσον η υιοθεσία έγινε, 
.γα) στο χρονικό διάστημα κατά το οποίο, ο ασφαλισμένος, 
που πέθανε, κατέβαλλε στο «Λογαριασμό» εισφορές και 
γβ) τουλάχιστον 3 (τρία) έτη πριν από τη συμπλήρωση του 
χρόνου εκείνου ασφαλίσεώς του στο «Λογαριασμό» ο οποίος 
είναι απαραίτητος για να θεμελιωθεί το δικαίωμα συνταξιοδο- 
τήσεως του ασφαλισμένου από το «Λογαριασμό», σύμφωνα 


με τα όσα ορίζει σχετικώς αυτός ο Κανόνι σμός. 

γγ) από άμεσα συνταξιούχο του «Λογαριασμού «πριν 24 (ει- 
κοσιτέσσερις) τουλάχιστον μήνες από τον θάνατό του, εκτός 
αν ο θάνατός του, πριν από την παρέλευση των 24 αυτών μη¬ 
νών, προήλθε από ατύχημα ή βίαιο συμβάν. 

2. Η χήρα δεν δικαιούται σύνταξη: 

α) Αν ο θάνατος του ασφαλισμένου στο «Λογαριασμό», συ¬ 
ζύγου της ε πήλθε πριν περάσουν 6 (έξι) μήνες από την τέ¬ 
λεση του γάμου, εκτός αν: 

αα) Ο θάνατος οφείλεται σε ατύχημα ή βίαιο συμβάν. 

αβ) Ενώ υπήρχε ο γάμος γεννήθηκε ή, με το γάμο, νομιμο¬ 
ποιήθηκε τέκνο. 

αγ) Η χήρα κατά το χρόνο του θανάτου βρισκόταν σε κατά¬ 
σταση εγκυμοσύνης. 

β) Αν ο σύζυγος, κατά την τέλεση του γάμου, ήταν άμεσα 
συνταξιούχος του «Λογαριασμού» και πέθανε πριν περάσουν 
24 (εικοσιτέσσερις) μήνες από την τέλεση του γάμου, εκτός 
αν ο θάνατός του προήλθε από ατύχημα ή βίαιο συμβάν ή αν 
συντρέχει μία από τις αναφερόμενες στο αμέσως προηγού¬ 
μενο εδάφιο (α) περιπτώσεις (αβ) και (αγ). 

3. Σε περίπτωση θανάτου ασφαλισμένου ή άμεσα συντα¬ 
ξιούχου του «Λογαριασμού» που δεν έχει ατομική οικογένεια 
(σύζυγο, τέκνα), σύνταξη δικαιούνται νά παίρνουν από το «Λο¬ 
γαριασμό» τα μέλη της πατρικής οικογένειάς του (γονείς, 
αδελφοί, αδελφές) με την απαραίτητη, όμως, προϋπόθεση 
ότι καθένα μέλος της πατρικής οικογένειας συντηρείτο, κυ¬ 
ρίως, από τον αποβιώσαντα ασφαλισμένο ή άμεσα συντα¬ 
ξιούχο του «Λογαριασμού». Δεν θεωρείται ότι μέλος της πα¬ 
τρικής οικογένειας συντηρείται, κυρίως, από τον αποβιώσα¬ 
ντα ασφαλισμένο ή άμεσα συνταξιούχο του «Λογαριασμού», 
αν το μέλος αυτό έχει ετήσιο, από κάθε πηγή, εισόδημα μεγα¬ 
λύτερο από το εκατονπενηνταπλάσιο του μέσου ετήσιου ημε¬ 
ρομίσθιου ανειδίκευτου, χωρίς προϋπηρεσία εργάτη, που 
ισχύει κάθε φορά. Για τους αδελφούς και τις αδελφές όριά 
ηλικίας μέχρι τα οποία θα συνταξιοδοτούνται από.το «Λογα¬ 
ριασμό» ορίζονται τα ίδια που ανα φέρονται στην πιο πάνω πα¬ 
ράγραφο 1 για τα τέκνα ασφαλισμένου ή άμεσα συνταξιούχου 
του «Λογαριασμού» που απεβίωσε. 

4. Κάθε ασφαλισμένος στο «Λογαριασμό» υποχρεώνεται, 
μέσα σ’ένα έτος από την ασφάλισή του στο «Λογαριασμό», να 
υποβάλει στο Εποπτικό Συμβούλιο του Σ.Ο.Λ. υπεύθυνη δή¬ 
λωση του άρθρου 8 του Ν. 1599/1986, ή παρόμοια δήλωση 
που θα ορίζεται από την ισχύουσα, κάθε φορά νομοθεσία, 
στην οποία θα αναγράφει τα συγγενικά του πρόσωπα που, 
σύμφωνα με τις παραγράφους 1 και 3 του Κεφαλαίου αυτού, 
δικαιούνται σύνταξη. 

Σε περίπτωση μεταβολής από οποιαδήποτέ αιτία, που 
αφορά τα δικαιούμενα σύνταξη συγγενικά πρόσωπα του 
ασφαλισμένου ή του άμεσα συνταξιούχου του «Λογαρια¬ 
σμού», και που έχει ως συνέπεια τη μείωση ή την αύξηση της 
συντάξεως, που θα χορηγούσε ο «Λογαριασμός» στα συγγε¬ 
νικά αυτά πρόσωπα, ο ασφαλισμένος ή ο άμεσα συνταξιούχος 
του «Λογαριασμού» είναι υποχρεωμένος, μέσα σ’ ένα μήνα το 
αργότερο από την επέλευση της μεταβολής αυτής, να υποβά¬ 
λει στο Εποπτικό Συμβούλιο του Σ.Ο.Λ., επίσης υπεύθυνη δή¬ 
λωση του άρθρου 8 του Ν. 1599/1986, με την οποία θα γνω¬ 
στοποιεί τη μετάβολή που επήλθε και τη χρονολογία της. 

Επίσης, μέσα σ’ ένα μήνα από την επέλευση οποιοσδήποτε 
γεγονότος που έχει ως συνέπεια τη μεταβολή του ποσού της 
συντάξεως που χορηγεί ο «Λογαριασμός» στα συγγενικά πρό¬ 
σωπα ασφαλισμένου ή συνταξιούχου, που πέθανε, τα συγγε¬ 
νικά αυτά πρόσωπα που συνταξιοδοτούνται από το «Λογαρια¬ 
σμό» υποχρεούνται να υποβάλουν στο Εποπτικό Συμβούλιο 
του Σ.Ο.Λ. υπεύθυνη δήλωση του άρθρου 8 του Ν. 1599/ 

1986, ή παρόμοια δήλωση που θα ορίζεται από την ισχύουσα, , 




ΕΦΗΜΕΡΙΕ ΤΗΣ ΚΥΒΕ^ΝΗΣΕΩΣ (ΤΕΥΧΟΣ ΔΕΥΤΕΡΟ) 


2522 

ι. - 


κάθε φορά, νομοθεσία, με την οποία θα γνωστοποιείται το 
γεγονός και η ακριβής χρονολογία επελεύσεώς του. 

Σε περίπτωση μη έγκαιρης υποβολής, από τον άμεσα συ¬ 
νταξιούχο του «Λογαριασμού» ή από τα συνταξιοδοτούμενα 
από το «Λογαριασμό» συγγενικά πρόσωπα του ασφαλισμένου 
ή του συνταξιούχου που πέθανε, των υπεύθυνων δηλώσεων 
που αναφέρονται στα δύο προηγούμενα εδάφια, επιβάλλεται 
πρόστιμο σε βάρος των προσώπων που συνταξιοδοτούνται 
από το «Λογαριασμό», ίσο με το μισό μιας μηνιαίας συντάξεως 
και, σε υποτροπή, το πρόστιμο αυτό διπλασιάζεται. Αν η μη 
υποβολή αυτών των υπεύθυνων δηλώσεων έχει ως συνέπεια 
και την καταβολή ποσού συντάξεως «αχρεωστήτως», πέρα 
από το πρόστιμο λόγω μη έγκαιρης υποβολής υπεύθυνης δη- 
λώσεως, τα «αχρεωστήτως» ποσά που καταβλήθηκαν επι- 
στρέφονται στο «Λογαριασμό» αμέσως και εφάπαξ, προσαυ¬ 
ξημένα κατά 2 % (δύο τα εκατό) για κάθε μήνα «αχρεωστή- 
του» καταβολής τους, και σε υποτροπή διακόπτεται η παροχή 
της συντάξεως από ένα ως έξι μήνες, κατά την κρίση και με 
απόφαση του Εποπτικού Συμβουλίου του Σ.Ο.Λ. Μέχρι να 
επιστραφούν στο «Λογαριασμό», σύμφωνα με τα προηγού¬ 
μενα, τα ποσά συντάξεως που καταβλήθηκαν «αχρεωστή¬ 
τως», καθώς και οι προσαυξήσεις σ’ αυτά τα ποσά, κανένα 
ποσό συντάξεως δεν καταβάλλεται από το «Λογαριασμό» 
αλλά τα ποσά συντάξεως που πρέπει να καταβληθούν συμψη¬ 
φίζονται με την απαίτηση αυτή του «Λογαριασμού». Το Επο¬ 
πτικό Συμβούλιο του Σ.Ο.Λ. μπορεί να επιδιώξει την είσπραξη 
αυτών των απαιτήσεων του «Λογαριασμού» που δε συμψηφί¬ 
στηκαν τελικά, με οποιοδήποτε, κατά την κρίση του, πρό¬ 
σφορο μέτρο. 

IX. ΕΝΑΡΞΗ ΚΑΙ ΛΗΞΗ ΔΙΚΑΙΩΜΑΤΟΣ 

1. Το δικαίωμα του ασφαλισμένου για να πάρει σύνταξη 
από το «Λογαριασμό» γεννιέται ταυτόχρονα με την έξοδό του 
από την υπηρεσία του Σ.Ο.Λ., και για τα μέλη της οικογένειας 
ασφαλισμένου ή άμεσα συνταξιούχου του «Λογαριασμού»,, 
που απεβίωσε, από την 1 η του επόμενου από το θάνατό του 
μήνα. 

2. Το δικαίωμα που αναφέρεται προηγουμένως λήγει, για 
όλους, στο τέλος του μήνα του θανάτου τους ή της επελεύ- 
σεως του γεγονότος που έχει ως συνέπεια, σύμφωνα με αυτό 
τον Κανονισμό, την παύση της καταβολής συντάξεως από το 
«Λογαριασμό». 

3. Η σύνταξη καταβάλλεται κάθε μήνα, με ευθύνη του 
Προϊσταμένου του Λογιστηρίου του Σ.Ο.Λ., μόνο απευθείας 
στον άμεσα ασφαλισμένο συνταξιούχο ή στα συνταξιοδοτού- 
μενα μέλη της ατομικής ή πατρικής οικογένειας ασφαλισμέ¬ 
νου ή άμεσα συνταξιούχου του «Λογαριασμού», που έχει απο- 
βιώσει. Κατεξαίρεση, καταβολή συντάξεως μπορεί να γίνει σε 
εξουσιοδοτημένο, από το δικαιούχο συντάξεως, πρόσωπο 
εφόσον προσκομίζεται από το πρόσωπο αυτό, στο Λογιστήριο 
του Σ.Ο.Λ., απλή έγγρα φη εξουσιοδότηση στην οποία βεβαι¬ 
ώνεται, από την αστυνομική αρχή, το γνήσιο της υπογραφής 
αυτού που εξουσιοδοτεί, ή ειδικό συμβολαιογραφικό πληρε¬ 
ξούσιο. 

Κάθε τέτοια απλή εξουσιοδότηση ή κάθε τέτοιο ειδικό 
συμβολαιογραφικό πληρεξούσιο θα αφορά το ποσό συντά¬ 
ξεως εξι μηνών, κατ' ανώτατο όριο, και πρέπει να φέρει χρο¬ 
νολογία μεταγενέστερη από την έναρξη του εξαμήνου. Επί¬ 
σης, σε ορισμένες περιπτώσεις, κυρίως ασθένειας του προ¬ 
σώπου που συνταξιοδοτείται από το «Λογαριασμό», το Επο¬ 
πτικό Συμβούλιο του Σ.Ο.Λ. μπορεί, ειδικά, ν’αποφασίσει δια¬ 
φορετικά για την καταβολή της συντάξεως αυτού του προσώ¬ 
που. 

Οποιοδήποτε πρόσωπο που, σύμφωνα με τα ανωτέρω, δι¬ 
καιούται να εισπράξει από το «Λογαριασμό» σύνταξη, πρέπει, 


με ευθύνη του Προϊστα μένου του Λογιστηρίου του Σ.Ο.Λ., να 
υπογράφει, κατά την είσπραξη της συντάξεως, σε ειδικό 
έντυπο (απόδειξη). 

4. Αν με δικαστική απόφαση κηρυχθεί άφαντος κάποιος 
ασφαλισμένος ή συνταξιούχος, το δικαίωμα των μελών της οι- 
κογένειάς του να πάρουν σύνταξη αρχίζει από τη χρονολογία 
που ορίστηκε με την οικεία τελεσίδικη δικαστική απόφαση, 
που απαγγέλει την αφάνεια, σαν χρονολογία επελεύσεώς του 
θανάτου του άφαντου. 

X. ΑΠΩΛΕΙΑ ΚΑΙ ΔΙΑΚΟΠΗ ΔΙΚΑΙΩΜΑΤΟΣ 

1. Το δικαίωμα για λήψη συντάξεως παύει να ισχύει: 

α) Αν το προστατευόμενο μέλος της οικογένειας καταδικα¬ 
στεί, με απόφαση Ποινικού Δικαστηρίου, σε εγκληματική 
ποινή, για πράξη ή παράλειψη που έγινε σε βάρος του ασφαλι¬ 
σμένου ή του άμεσα συνταξιούχου του «Λογαριασμού», από 
το θάνατο του οποίου θα αποκτούσε δικαίωμα συντάξεως. 

β) Αν η χήρα του ασφαλισμένου ή του άμεσα συνταξιούχου 
του «Λογαριασμού» παντρευτεί. 

γ) Αν το θηλυκό τέκνο ή η αδελφή παντρευτεί. 

2. Συντάξεις που αποκτήθηκαν με απατηλά μέσα ή με βάση 
ψευδή δικαιολογητικά διακόπτονται οριστικά ή περιορίζονται 
ανάλογα, μετά από απόφαση του Εποπτικού Συμβουλίου του 
Σ.Ο.Λ., που αναθεωρεί την αρχική απόφασή του, με την οποία 
απονεμήθηκε η σύνταξη. Αυτός ο οποίος εισέπραξε ποσά συ¬ 
ντάξεως χωρίς να τα δικαιούται, υποχρεούται να επιστρέφει 
τα ποσά αυτά, χωρίς υπαίτια βραδύτητα, προσαυξημένα με 
τόκο βάσει επιτοκίου 24% (είκοσι τέσσερα τα εκατό). Ο τό¬ 
κος αυτός υπολογίζεται από την ημέρα της «αχρεωστήτως» 
καταβολής, από το «Λογαριασμό», των σχετικών ποσών συ¬ 
ντάξεως. Ως την επιστροφή στο «Λογαριασμό» των ποσών συ¬ 
ντάξεως που καταβλήθηκαν «αχρεωστήτως» και των αμέσως 
πιο πάνω τόκων, κανένα ποσό συντάξεως δεν καταβάλλεται 
από το «Λογαριασμό» και τα ποσά συντάξεως που δικαιούται ο 
συνταξιούχος συμψηφίζονται με την απαίτηση αυτή του «Λο¬ 
γαριασμού». Το Εποπτικό Συμβούλιο του Σ.Ο.Λ. δικαιούται να 
επιδιώξει την είσπραξη των ανωτέρω απαιτήσεων του «Λογα¬ 
ριασμού» (από «αχρεωστήτως» καταβληθείσες συντάξεις και 
από τόκους τους) που δεν συμψηφίστηκαν τελικά, με οποιο- 
δήποτε, κατά την κρίση του, πρόσφορο μέτρο. 

XI. ΑΝΑΓΝΩΡΙΣΗ ΔΙΚΑΙΩΜΑΤΟΣ ΚΑΙ ΠΑΡΑΓΡΑΦΗ 

Το δικαίωμα για λήψη συντάξεως από το «Λογαριασμό» πα¬ 
ραγράφεται εφόσον δεν ασκηθεί μέσα σε πέντε έτη από την 
ημέρα που γεννήθηκε. Ως άσκηση του δικαιώματος νοείται η 
υποβολή, στο Εποπτικό Συμβούλιο του Σ.Ο.Λ. αιτήσεως για 
συνταξιοδότηση, από τον άμεσα ασφαλισμένο ή από τα δι¬ 
καιούμενα, σύμφωνα μ’αυτόν τον Κανονισμό, σύνταξη μέλη 
της οικογένειας του ασφαλισμένου ή του άμεσα συνταξιού¬ 
χου του «Λογαριασμού», που απεβίωσε. Εκτός απ’αυτήν την 
αίτηση υποβάλλονται στο Εποπτικό Συμβούλιο του Σ.Ο.Λ. και 
τα αναγκαία, κατά την κρίση του, για κάθε περίπτωση, δικαιο- 
λογητικά. 

XII. ΜΕΤΑΒΑΤΙΚΕΣ ΚΑΙ ΓΕΝΙΚΕΣ ΔΙΑΤΑΞΕΙΣ 

1. Το Εποπτικό Συμβούλιο του Σ.Ο.Λ. μπορεί να εγκρίνει, 
ύστερα από σχετική αίτησή τους, την υπαγωγή στο «Λογαρια¬ 
σμό» τέως Μελών του Σ.Ο.Λ. ή, σε περίπτωση θανάτου τους, 
των οικογενειών τους, τα οποία είχαν αποχωρήσει από την 
ενεργό υπηρεσία του Σ.Ο.Λ. πριν από τη σύσταση του «Λογα¬ 
ριασμού» (1.7.1976), λόγω συμπληρώσεως του ορίου ηλικίας 
τους, καθώς και οικογενειών τέως Μελών του Σ.Ο.Λ. τα οποία 
υπηρετούσαν στο Σ.Ο.Λ. και απεβίωσαν πριν από τη σύσταση 
του «Λογαριασμού». 

Στην εγκριτική αυτή απόφαση του Εποπτικού Συμβουλίου 

του Σ.Ο.Λ. ορίζονται, ο αναγνωρισμένος πλασματικός χρόνος 
ασφαλίσεως του τέως Μέλους του Σ.Ο.Λ. και οι εισφορές που 
πρέπει να καταβληθούν στο «Λογαριασμό» για τον αναγνωρι¬ 
ζόμενο αυτό πλασματικό χρόνο ασφαλίσεως, καθώς και η σύ¬ 
νταξη που θα χορηγηθεί από το «Λογαριασμό», σύμφωνα με 
τα όσα ορίζονται από αυτό τον Κανονισμό για τα Μέλη του 
Σ.Ο.Λ. που υπηρετούσαν την 1η Ιουλίου 1976. 

2. Για το χρονικό διάστημα από 1 ης Ιανουάριου 1992 έως 
και 30ής Ιουνίου 1992, ως «ασφαλιστικές μηνιαίες αποδο¬ 
χές» των ασφαλισμένων στο «Λογαριασμό» λαμβάνονται οι 
«ασφαλιστικές μηνιαίες αποδοχές» τους της 31ης Δεκεμ¬ 
βρίου 1991. 

3. Κάθε θέμα που, τυχόν, θα προκύψει κατά την εφαρμογή 
αυτού του Κανονισμού και που αφορά ερμηνεία του, ερμη¬ 
νεύεται με σχετική ειδική απόφαση του Εποπτικού Συμβου¬ 
λίου του Σ.Ο.Λ., η οποία δεν χρειάζεται να δημοσιευτεί στην 
Εφημερίδα της Κυβερνήσεως. 

4. Σε περίπτωση που για κάποιο λόγο θα παύσει οριστικά η 
λειτουργία του «Λογαριασμού» η περιουσία του θα διανέμεται 
στα Μέλη και τα πρόσωπα του Διοικητικού Προσωπικού του 
Σ.Ο.Λ., ανάλογα με το χρόνο ασφάλισής τους, τις μέχρι τότε 
καταβληθείσες εισφορές τους και τη διαχρονική αποδοτικό- 
τητα των εισφορών. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα, 2 Φεβρουάριου 1993 

Ο Πρόεδρος του Εποπτικού Συμβουλίου 
ΗΛΙΑΣ ΚΟΥΤΡΟΥΜΠΗΣ 


ΚΑΝΟΝΙΣΜΟΣ 

ΤΟΥ «ΕΙΔΙΚΟΥ ΛΟΓΑΡΙΑΣΜΟΥ ΠΡΟΝΟΙΑΣ 
ΜΕΛΩΝ ΤΟΥ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ» 

ΣΩΜΑ ΟΡΚΩΤΩΝ ΛΟΓΙΣΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Λογιστών 
κατά την Συνεδρίαση του 1087 της 2.2.1993 ενέκρινε ομό¬ 
φωνα τα ακόλουθα: 

Ο Κανονισμός λειτουργίας του «Ειδικού Λογαριασμού Πρό¬ 
νοιας Μελών του Σώματος Ορκωτών Λογιστών», που έχει δη¬ 
μοσιευτεί στα αριθ. 85/30.1.1980, 335/13.6.1983, 144/ 
13.3.1984, 436/15.7.1985, 188/6.4.1987, 433/2.6.1989 
και 834/1.12.1989 και 776/24.9.1991 φύλλα της Εφημερί- 
δος της Κυβερνήσεως (Τεύχος Β’) αντικαθίστανται από την 

1.7.1992 ως κατωτέρω: 

I. ΣΥΣΤΑΣΗ - ΔΙΑΡΚΕΙΑ 

Συνιστάται από την 1 η Αυγούστου 1967 «Ειδικός Λογαρια¬ 
σμός Αυτασφαλίσεως Μελών του Σ.Ο.Λ.», που θα λειτουργεί 
υπό τη διαχείριση του Σ.Ο.Λ., ο οποίος, στη συνέχεια θα ανα- 
φέρεται με μόνη τη λέξη «Λογαριασμός». Ο «Λογαριασμός» 
αποκτάει δική του περιουσία, σύμφωνα με τα όσα ορίζονται 
παρακάτω στο Κεφάλαιο IV. «ΠΟΡΟΙ ΤΟΥ «ΛΟΓΑΡΙΑΣΜΟΥ» 
- ΔΙΑΧΕΙΡΙΣΗ ΤΗΣ ΠΕΡΙΟΥΣΙΑΣ ΤΟΥ». Επί της περιουσίας 
του αυτής το Σ.Ο.Λ. σε καμιά περίπτωση δεν αποκτάει οποιο- 
δήποτε δικαίωμα. Ο «Λογαριασμός» έχει αόριστη χρονική 
διάρκεια. 

II. ΣΚΟΠΟΣ 

Σκοπός του πιο πάνω «Λογαριασμού» είναι η χορήγηση, 
προς τα Μέλη του Σ.Ο.Λ., εφάπαξ ποσού, όπως ορίζεται στα 
κατωτέρω Κεφάλαια (VII) και (VII!) αυτού του Κανονισμού. 


III. ΜΕΤΟΧΟΙ ΤΟΥ «ΛΟΓΑΡΙΑΣΜΟΥ» 

Μέτοχοι του «Λογαριασμού» τούτου θεωρούνται όλα τα 
Μέλη του Σ.Ο.Λ., (Ορκωτοί Λογιστές, Βοηθοί Ορκωτοί Λογι¬ 
στές και Δόκιμοι Ορκωτοί Λογιστές Α’ και Β’ τάξεως), εξαιρέ¬ 
σει των Μελών του Διοικητικού Προσωπικού του Σ.Ο.Λ., που 
υπηρετούσαν την 1η Αυγούστου 1967, καθώς και όσα διορί¬ 
ζονται στο Σ.Ο.Λ. μετά τη χρονολογία αυτή. 

IV. ΠΟΡΟΙ ΤΟΥ «ΛΟΓΑΡΙΑΣΜΟΥ» - ΔΙΑΧΕΙΡΙΣΗ ΤΗΣ ΠΕ¬ 
ΡΙΟΥΣΙΑΣ ΤΟΥ 

1. Οι Πόροι του «Λογαριασμού» είναι: 

α) Οι εισφορές των ασφαλισμένων Μελών του Σ.Ο.Λ. (Ελε¬ 
γκτικό Προσωπικό). 

β) Οι εισφορές των μετόχων εκείνων που αποχωρούν από 
το Σ.Ο.Λ. προτού να έχουν αποκτήσει δικαίωμα για καταβολή, 
σ' αυτούς, από το «Λογαριασμό», οποιουδήποτε ποσού εφά¬ 
παξ βοηθήματος. Αυτές οι εισφορές των μετόχων του «Λογα¬ 
ριασμού» αφορούν, κατ' ανώτατο όριο, τα πρώτα 5 (πέντε) 
έτη ασφάλισής τους στο «Λογαριασμό». 

γ) Οι τόκοι από την τοποθέτηση των παραπάνω ασφαλιστι¬ 
κών εισφορών,προσαυξήσεων και τόκων, σε Τραπεζικά ομό¬ 
λογα, ή σε έντοκα γραμμάτια του Ελληνικού Δημοσίου, ή σε 
λογαριασμό τραπεζικής προθεσμιακής κατάθεσης, ανάλογα 
με τα όσα ορίζονται, σχετικώς, κάθε φορά από το Εποπτικό 
Συμβούλιο του Σ.Ο.Λ. 

δ) Οποιοδήποτε άλλο έσοδο από νόμιμη αιτία. 

Η διαχείριση της περιουσίας του «Λογαριασμού» γίνεται 
από το Εποπτικό Συμβούλιο του Σ.Ο.Λ., το οποίο μπορεί ν’ 
αναθέτει τη διενέργεια ορισμένων διαχειριστικών πράξεων 
στη Διοικούσα Επιτροπή του Σ.Ο.Λ. ή σε Επιτροπή που απο- 
τελείται από μέλη του Εποπτικού Συμβουλίου και από Μέλη 
του Σ.Ο.Λ. 

Επίσης, το Εποπτικό Συμβούλιο του Σ.Ο.Λ. μπορεί ν’ ανα¬ 
θέτει σε τριμελή «Οικονομική» επιτροπή, που αποτέλείται 
από Μέλη του Σ.Ο.Λ. άλλα, κατάτην κρίση του καθήκοντα, για 
την καλύτερη λειτουργία του «Λογαριασμού». Της Επιτροπής 
αυτής προΐσταται ο αρχαιότερος από τα Μέλη της και χρέη 
Γραμματέα εκτελεί το νεώτερο Μέλος της. Αυτές οι αναθέ¬ 
σεις διαχειριστικών πράξεων ή άλλων καθηκόντων, που μπο¬ 
ρούν να γίνουν από το Εποπτικό Συμβούλιο του Σ.Ο.Λ.,δεν 
χρειάζεται να δημοσιευθούν στην Εφημερίδα της Κυβερνή¬ 
σεως. 

V. ΑΣΦΑΛΙΣΤΙΚΕΣ ΜΗΝΙΑΙΕΣ ΑΠΟΔΟΧΕΣ 

Από την 1 η Ιουλίου 1992 και μετέπειτα, οι «ασφαλιστικές 
μηνιαίες αποδοχές» των Μετόχων του «Λογαριασμού» αποτε¬ 
λούνται από το άθροισμα των εξής ποσών, όπως αυτά ορίζο¬ 
νται από τον Κανονισμό μισθολογίου των Μελών του Σ.Ο.Λ.: 
1) Βασικός μηνιαίος μισθός, 2) επίδομα χρόνου υπηρεσίας και 
3) επίδομα συζύγου, με ανώτατο όριο τις αποδοχές της εκά- 
στοτε ανώτατης ασφαλιστικής κλάσης του Ι.Κ.Α., προσαυξη¬ 
μένης κατά 20% (είκοσι τα εκατό). 

VI. ΑΣΦΑΛΙΣΤΙΚΕΣ ΕΙΣΦΟΡΕΣ 

Οι εισφορές των Μελών του Σ.Ο.Λ. υπολογίζονται στις 
ανωτέρω (V) ασφαλιστικές αποδοχές, που καταβάλλονται, 
κάθε φορά, σ’ αυτούς από το Σ.Ο.Λ: για κάθε μήνα, καθώς και 
για Δώρα Εορτών (Πάσχα και Χριστουγέννων) και για επίδομα 
άδειας και ορίζονται σε 6 % (έξι τα εκατό), από το οποίο (6 %), 
ποσοστό 2,5 % (δύο και μισό τα εκατό) επί των ασφαλιστικών 
αποδοχών κρατείται από τις ασφαλιστικές αποδοχές των Με¬ 
λών και το υπόλοιπο 3,5 % (τρία και μισό τα εκατό) αντλείται 
από τον κοινό λογαριασμό των Μελών του Σ.Ο.Λ. 

Η εισφορά των Μετόχων παρακρατείται από το Λογιστήριο 
του Σ.Ο.Λ. κατά την καταβολή των αποδοχών τους και αποδί¬ 
δεται στο «Λογαριασμό» το αργότερο μέχρι το τέλος του επό¬ 
μενου μήνα μέσα στον οποίο διενεργήθηκε η κράτηση της ει¬ 
σφοράς των Μετόχων. Σε περίπτωση χορήγησης, από το 
Εποπτικό Συμβούλιο του Σ.Ο.Λ. σε Μέτοχο του «Λογαρια¬ 
σμού», άδειας χωρίς αποδοχές, καθώς και σε περίπτωση ανα¬ 
στολής της ιδιότητας του Μέλους του Σ.Ο.Λ., εξακολουθεί η 
ασφάλιση στο «Λογαριασμό» και για το χρονικό διάστημα της 
άδειας αυτής, ή της αναστολής της ιδιότητας του Μέλους του 
Σ.Ο.Λ., ο Μέτοχος, όμως, είναι υποχρεωμένος να καταβάλ¬ 
λει, κάθε μήνα, στο «Λογαριασμό», εξολοκλήρου την εισφορά 
του (6 %). 

Τα ποσά των εισφορών των Μετόχων που παρακρατήθη¬ 
καν και δεν αποδόθηκαν στο «Λογαριασμό» μέσα στην παρα¬ 
πάνω προθεσμία θεωρούνται ότι βρίσκονται σε καθυστέρηση, 
για την οποία το Σ.Ο.Λ. επιβαρύνεται, υπέρ του «Λογαρια¬ 
σμού», με προσαύξηση 2 % (δύο τα εκατό) για κάθε μήνα κα¬ 
θυστέρησης. Τμήμα μήνα, γι’ αυτή την περίπτωση, θεωρείται 
σαν ακέραιος μήνας. Εφόσον συντρέχει περίπτωση, η προη¬ 
γούμενη προσαύξηση λογίζεται για κάθε έτος στις 31 Δεκεμ¬ 
βρίου, και αν δεν αποδοθεί στο «Λογαριασμό» μέσα στο αμέ¬ 
σως επόμενο έτος, τότε το Σ.Ο.Λ. επιβαρύνεται υπέρ του 
«Λογαριασμού», με τόκο προς 24 % (είκοσι τέσσερα τα εκατό) 
ετησϊως, ο οποίος υπολογίζεται στο ποσό της παραπάνω προ- 
σαύξησης, (που δεν αποδόθηκε μέχρι το τέλος του αμέσως 
επόμενου έτους εκείνου στο οποίο αφορούν οι ασφαλιστικές 
εισφορές που δεν αποδόθηκαν στο «Λογαριασμό»). 

VII. ΠΛΗΡΕΣ ΕΦΑΠΑΞ ΠΟΣΟ 

1) Ύψος του πλήρους εφάπαξ ποσού. 

Είναι ίσο με το γινόμενο των· παρακάτω Πραγματικών ετών 
υπηρεσίας του Μετόχου του «Λογαριασμού» στο Σ.Ο.Λ., τα 
οποία (έτη) σε οποιαδήποτε περίπτωση δεν μπορεί να είναι 
περισσότερα από 35 (τριάντα πέντε), επί το μέσο όρο των 
ανωτέρω (V) ασφαλιστικών μηνιαίων αποδοχών του των αμέ¬ 
σως τελευταίων 12 (δώδεκα) μηνών πριν από την επέλευση 
του ασφαλιζόμενου κινδύνου, στους οποίους (12 μήνες) πε¬ 
ριλαμβάνεται και ο μήνας στη διάρκεια του οποίου επήλθε ο 
ασφαλιζόμενος κίνδυνος, εφόσον για το μήνα αυτόν έχουν 
καταβληθεί οι υπέρ του «Λογαριασμού» εισφορές χωρίς να 
συνυπολογίζονται, σ' αυτές τις αποδοχές, τα ποσά των ασφα¬ 
λιστικών αποδοχών του Μετόχου, αυτού του δωδεκάμηνου 
χρονικού διαστήματος, που αφορούν Δώρα Πάσχα και Χρι¬ 
στουγέννων καθώς και επίδομα άδειας. 

Σαν πραγματικά έτη υπηρεσίας του Μετόχου του Σ.Ο.Λ. 
λογίζονται μόνο εκείνα που ο Μέτοχος έχει διανύσει στο 
Σ.Ο.Λ. μέχρι τη συμπλήρωση του 65ου έτους της ηλικίας του. 
Εξαιρετικά, σαν πραγματικός χρόνος υπηρεσίας του Μετόχου 
στο Σ.Ο.Λ. λογίζεται και το χρονικό εκείνο διάστημα, μετά τη 
συμπλήρωση του 65ου έτους της ηλικίας του, που ο Μέτοχος 
του «Λογαριασμού» πρέπει να υπηρετήσει στο Σ.Ο.Λ. μέχρι να 
συμπληρώσει τον αναγκαίο χρόνο ασφάλισής του στον κύριο 
φορέα ασφάλισης (Ι.Κ.Α.), που θα θεμελιώνει γι' αυτόν δικαί¬ 
ωμα αηόληψης (από το Ι.Κ.Α.) πλήρους σύνταξης γήρατος. 

Για όλες τις παραπάνω περιπτώσεις, πραγματική υπηρεσία 
στο Σ.Ο.Λ. μέχρι δεκαπέντε (15) ημέρες αμελείται, ενώ 
πραγματική υπηρεσία στο Σ.Ο.Λ. μεγαλύτερη από δεκαπέντε 
(15) ημέρες λογίζεται σαν υπηρεσία ακέραιου μήνα. 

Γ ια τον προσδιορισμό της χρονολογίας συμπλήρωσης του 
παραπάνω 65ου έτους της ηλικίας Μετόχου του «Λογαρια¬ 
σμού»; 

α) Οσοι γεννήθηκαν σε ημέρα του χρονικού διαστήματος 
από 1/1 μέχρι 30/6, θεωρούνται ότι γεννήθηκαν στις 30/6 
του έτους γέννησής τους. 


β) Οσοι γεννήθηκαν σε ημέρα του χρονικού διαστήματος 
από 1 Π μέχρι 31/12, θεωρούνται ότι γεννήθηκαν στις 31 /12 
του έτους γέννησής τους. 

2) Δικαιούχοι του πλήρους εφάπαξ ποσού. 

α) Ο Μέτοχος του «Λογαριασμού» που αποχωρεί υποχρεω¬ 
τικά από το Σ.Ο.Λ., για το λόγο ότι συμπλήρωσε το όριο ηλι¬ 
κίας του που προβλέπει το Ν.Δ. 3329/1955 «Περί Συστάσεως 
Σώματος Ορκωτών Λογιστών». 

β) Ο Μέτοχος του «Λογαριασμού» που αποχωρεί από το 
Σ.Ο.Λ., προτού να συμπληρώσει το προηγούμενο (α) όριο ηλι¬ 
κίας, είτε, αα) γιατί κατά την αποχώρησή του από το Σ.Ο.Λ. 
συνταξιοδοτείται από τον κύριο φορέα ασφάλισής του (Ι.Κ.Α.) 
με πλήρη σύνταξη γήρατος, ή και όταν δεν έχει τις προϋποθέ¬ 
σεις (ηλικίας και ασφαλιστικών ημερομισθίων), για τέτοια συ- 
νταξιοδότηση, εφόσον έχει συμπληρώσει είκοσι πέντε (25) 
τουλάχιστον έτη πραγματικής υπηρεσίας στο Σ.Ο.Λ. είτε ββ) 
λόγω διαρκούς ολικής ανικανότητάς του (αναπηρίας του με¬ 
γαλύτερης των 67 %). 

Σε περίπτωση που Μέτοχος του «Λογαριασμού» αποχωρεί 
από το Σ.Ο.Λ., προτού να συμπληρώσει το ανωτέρω (α) όριο 
ηλικίας, λόγω διαρκούς ανικανότητάς του (αναπηρίας) και 
έχει, μέχρι την αποχώρησή του από το Σ.Ο.Λ., συμπληρώσει 
πραγματική υπηρεσία στο Σ.Ο.Λ. μικρότερη των 28 (είκοσι 
οκτώ) ετών θεωρείται, για τον προσδιορισμό του εφάπαξ πο¬ 
σού που δικαιούται, ότι έχει πραγματική υπηρεσία στο Σ.Ο.Λ. 
ίση με 28 (είκοσι οκτώ) έτη. 

γί Οι νόμιμοι κληρονόμοι του Μετόχου του «Λογαριασμού» 
που απεβίωσε οποτεδήποτε, δηλαδή, ανεξάρτητα από τα έτη 
υπηρεσίας του στο Σ.Ο.Λ.), και από οποιαδήποτε αιτία. Σε πε¬ 
ρίπτωση που αποβιώσας Μέτοχος του «Λογαριασμού» έχει, 
μέχρι το θάνατό του, πραγματική υπηρεσία στο Σ.Ο.Λ. μικρό¬ 
τερη των είκοσι οκτώ (28) ετών θεωρείται για τον προσδιορι¬ 
σμό του εφάπαξ ποσού που δικαιούνται οι νόμιμοι κληρονόμοι 
του, ότι έχει πραγματική υπηρεσία στο Σ.Ο.Λ. ίση με είκοσι 
οκτώ (28) έτη. 

VIII. ΜΕΙΩΜΕΝΟ ΕΦΑΠΑΞ ΠΟΣΟ 

1. Υψος μειωμένου εφάπαξ ποσού. 

Για όσους Μετόχους του «Λογαριασμού» (Μέλη του 
Σ.Ο.Λ.), ο ασφαλιζόμενος κίνδυνος επέλθει μετά την 1η Ιου¬ 
λίου 1992, το ύψος του μειωμένου εφάπαξ ποσού είναι ίσο με 
το γινόμενο των πραγματικών ετών υπηρεσίας του Μετόχου 
του «Λογαριασμού» στο Σ.Ο.Λ., επί το μέσο όρο των ανωτέρω 
(Ω) «ασφαλιστικών μηνιαίων αποδοχών» του των αμέσως τε¬ 
λευταίων δώδεκα (12) μηνών πριν από την επέλευση του 
ασφαλιζόμενου κινδύνου, στους οποίους (12 μήνες) περιλαμ¬ 
βάνεται και ο μήνας στη διάρκεια του οποίου επήλθε ο ασφα- 
λιζόμενος κίνδυνος, εφόσον για το μήνα αυτό έχουν καταβλη¬ 
θεί οι υπέρ του «Λογαριασμού» εισφορές, επί τα κατωτέρω 
ποσοστά, χωρίς να συνυπολογίζονται, σ’ αυτές τις αποδοχές, 
τα ποσά των ασφαλιστικών αποδοχών του Μετόχου αυτού του 
δωδεκάμηνου χρονικού διαστήματος που αφορούν Δώρα Πά¬ 
σχα και Χριστουγέννων και επίδομα άδειας: 

70 % για το Μέτοχο του «Λογαριασμού» που είχε πραγμα¬ 
τική συνολική υπηρεσία στο Σ.Ο.Λ. από δεκαπέντε (15) μέχρι 
δεκαεπτά (17) έτη. 

73 % για το Μέτοχο του «Λογαριασμού» που είχε πραγμα¬ 
τική συνολική υπηρεσία στο Σ.Ο.Λ. από δεκαεπτά (17) μέχρι 
δεκαεννιά (19) έτη. 

77 % για το Μέτοχο του «Λογαριασμού» που είχε πραγμα¬ 
τική συνολική υπηρεσία στο Σ.Ο.Λ. από δεκαεννιά (19) μέχρι 
είκοσι ένα (21) έτη. 

83 % για το Μέτοχο του «Λογαριασμού» που είχε πραγμα¬ 
τική συνολική υπηρεσία στο Σ.Ο.Λ. από είκοσι ένα (21) μέχρι 
είκοσι τρία (23) έτη. 

90 % για το Μέτοχο του «Λογαριασμού» που είχε πραγμα- 

- τική συνολική υπηρεσία στο Σ.Ο.Λ. από είκοσι τρία (23) μέχρι 
είκοσι πέντε (25) έτη. 

2. Δικαιούχοι του μειωμένου εφάπαξ ποσού. 

α) Ο Μέτοχος του «Λογαριασμού» που αποχωρεί από το 
Σ.Ο.Λ., είτε οικειοθελώς, είτε λόγω διαγραφής του σύμφωνα 
με την ισχύουσα για το Σ.Ο.Λ. νομοθεσία, ο οποίος δεν έχει 
συμπληρώσει τις ανωτέρω (VII.2) προϋποθέσεις για να λάβει 
πλήρες εφάπαξ ποσό και υπό την προϋπόθεση ότι ο Μέτοχος 

- αυτός έχει συμπληρώσει, μέχρι την αποχώρησή του από το 
ΣΌ.Λ., συνολική πραγματική υπηρεσία τουλάχιστο δεκαπέ¬ 
ντε (15) ετών. 

Εάν έχει μικρότερη από δεκαπέντε (15) έτη συνολική 
πραγματική υπηρεσία στο Σ.Ο.Λ. τότε επιστρέφεται σ' αυτόν, 
ατόκως, ποσοστό 41.7% (σαράντα ένα εκατοστά και επτά χι¬ 
λιοστά) των ασφαλιστικών του εισφορών, που έχει καταβάλλει 
μετά τα πρώτα πέντε (5) έτη ασφάλισής του στο «Λογαρια¬ 
σμό». Το υπόλοιπο (58,3 %) των ασφαλιστικών του εισφορών 
δεν επιστρέφεται, αλλά παραμένει όε όφελος του «Λογαρια¬ 
σμού». 

β) Ο Μέτοχος του «Λογαριασμού» που αποχωρεί από το 
Σ.Ο.Λ. λόγω διαρκούς μερικής ανικανότητάς του (αναπηρίας 
του μεγαλύτερης των 50 % και μέχρι 67 %). Σε περίπτωση 
που Μέτοχος του «Λογαριασμού» αποχωρεί από το Σ.Ο.Λ. 
λόγω διαρκούς μερικής ανικανότητάς του (αναπηρίας του με¬ 
γαλύτερης των 50 % και μέχρι 67 %), θεωρείται, για τον προσ¬ 
διορισμό του μειωμένου εφάπαξ ποσού που δικαιούται, ότι 
έχει πραγματική υπηρεσία στο Σ.Ο.Λ. όχι μικρότερη από 28 
(είκοσι οκτώ) έτη, εκτός αν η πραγματική υπηρεσία του στο 
Σ.Ο.Λ. είναι μεγαλύτερη των 28 (είκοσι οκτώ) ετών, οπότε, σ’ 
αυτή την περίπτωση, λαμβάνεται υπόψη η, μεγαλύτερη αυτή 
των 28 (είκοσι οκτώ) ετών, πραγματική υπηρεσία του στο 
Σ.Ο.Λ. 

IX. ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οπου στις ανωτέρω παραγράφους (V), (VII) και (VIII) ανα- 
φέρεται πραγματική υπηρεσία στο Σ.Ο.Λ. του Μετόχου του 
«Λογαριασμού», θεωρείται για την εφαρμογή του παρόντος 


Κανονισμού, το χρονικό διάστημα κατά το οποίο ο Μέτοχος 
του «Λογαριασμού» υπηρέτησε πράγματι στο Σ.Ο.Λ. καθώς 
και εκείνο για το οποίο: α) είχε ανασταλεί η ιδιότητά του ως 
Μέλους του Σ.Ο.Λ. ή β) του είχε χορηγηθεί από το Εποπτικό 
Συμβούλιο του Σ.Ο.Λ. άδεια χωρίς αποδοχές, εφόσον για ολό¬ 
κληρο το χρονικό διάστημα, (α) ή (β) αναλόγως, ο Μέτοχος 
του «Λογαριασμού» έχει καταβάλει εμπρόθεσμα την εισφορά 
του (6%). 

2. Για τη συνδρομή των προϋποθέσεων χορήγησης από το 
«Λογαριασμό» εφάπαξ ποσού (πλήρους, ή μειωμένου ανά¬ 
λογα) λόγω αναπηρίας (67 % και άνω, ή από 50 % μέχρι 67 % 
ανάλογα), ο Μέτοχος του «Λογαριασμού» οφείλει να προσκο¬ 
μίσει στο Εποπτικό Συμβούλιο του Σ.Ο.Λ. τη σχετική γνωμά¬ 
τευση της αρμόδιας Υγειονομικής Επιτροπής του κύριου φο¬ 
ρέα ασφάλισης του Μετόχου (Ι.Κ.Α.). 

3. Για το χρονικό διάστημα από 1ης Ιανουάριου 1992 έως 
και 30ής Ιουνίου 1992, ως «ασφαλιστικές μηνιαίες αποδο¬ 
χές» των Μετόχων του «Λογαριασμού» λαμβάνονται οι «ασφα¬ 
λιστικές μηνιαίες αποδοχές» τους της 31ης Δεκεμβρίου 
1991. 

4. Κάθε θέμα που τυχόν θα προκύψει κατά την εφαρμογή 
αυτού του Κανονισμού αναφορικά με ερμηνεία διάταξής του, 
ερμηνεύεται με ειδική απόφαση του Εποπτικού Συμβουλίου 
του Σ.Ο.Λ., η οποία δημοσιεύεται, επίσης, στην Εφημερίδα 
της Κυβερνήσεως. 

5. Σε περίπτωση που για κάποιο λόγο θα παύσει οριστικά η 
λειτουργία του «Λογαριασμού», η περιουσία του θα διανέμε¬ 
ται στα Μέλη του Σ.Ο.Λ.,ανάλογα με το χρόνο ασφάλισής 
τους, .τις μέχρι τότε καταβληθείσες εισφορές τους και τη δια¬ 
χρονική αποδοτικότητα των εισφορών. 

Με την εν λόγω απόφαση δεν επέρχεται ουδεμία επιβά¬ 
ρυνση στον προϋπολογισμό του Σώματος Ορκωτών Λογιστών 
ούτε στον κρατικό Προϋπολογισμό. 

Αθήνα, 2 Φεβρουάριου 1993 

Ο Πρόεδρος του Εποπτικού Συμβουλίου 
ΗΛΙΑΣ ΚΟΥΤΡΟΥΜΠΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


*' Αποστολή ΦΕΚ στηνεπαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ 

β) » » » Β » 

γ) » » » Γ' » 

δ), » » » Δ' » 

ε)' » » »* Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.δί Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


ιχ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























